
I LISA

RAVIMI OMADUSTE KOKKUVÕTE


1.	RAVIMPREPARAADI NIMETUS

COMETRIQ 20 mg kõvakapslid
COMETRIQ 80 mg kõvakapslid


2.	KVALITATIIVNE JA KVANTITATIIVNE KOOSTIS

[bookmark: _Hlk110932226]Üks kõvakapsel sisaldab kabosantiniib-(S)-maleaati, mis vastab 20 mg või 80 mg kabosantiniibile.
Abiainete täielik loetelu vt lõik 6.1.


3.	RAVIMVORM

Kõvakapsel.

Kõvakapslid on hallid ning nende pinnale on musta ga trükitud „XL184 20mg”. Kapsel sisaldab valkjat kuni valget pulbrit.

Kõvakapslid on hallid ning nende pinnale on musta ga trükitud „XL184 80mg”. Kapsel sisaldab valkjat kuni valget pulbrit.


4.	KLIINILISED ANDMED

4.1	Näidustused

COMETRIQ on näidustatud progressiivse mitteresetseeritava lokaalselt kaugelearenenud või metastaatilise medullaarse kilpnäärmevähi raviks täiskasvanutel.

Patsientidel, kelle RET- (Rearranged during Transfection) mutatsiooni staatus ei ole teada või kellel mutatsiooni ei ole, võib ravist saadav kasu olla väiksem ja seda tuleb konkreetse raviotsuse langetamisel arvesse võtta (oluline teave vt lõik 5.1).

4.2	Annustamine ja manustamisviis

Ravi COMETRIQ’iga peab alustama kasvajavastaste ravimite manustamise alal kogenud arst.

Annustamine
COMETRIQ (kabosantiniib) kapslid ja CABOMETYX (kabosantiniib) tabletid ei ole bioekvivalentsed, mistõttu neid ei tohi kasutada vaheldumisi (vt lõik 5.2).
COMETRIQ’i soovitatav annus on 140 mg üks kord ööpäevas, võttes ühe 80 mg oranži kapsli ja kolm 20 mg halli kapslit. Ravi tuleks jätkata seni, kuni patsient saab ravist kliinilist kasu või kuni ilmneb vastuvõetamatu toksilisus.

On ootuspärane, et enamiku COMETRIQ’iga ravitud patsientide annust tuleb vähemalt ühel korral toksilisuse tõttu korrigeerida (vähendada ja/või annustamine katkestada). Seetõttu tuleb patsiente esimese kaheksa ravinädala jooksul teraselt jälgida (vt lõik 4.4).

Ravi kõrvaltoimete esinemise kahtlusel võib vajalikuks osutuda COMETRIQ’i ravi ajutine katkestamine ja/või annuse vähendamine. Kui on vajalik annuse vähendamine, on soovitatav alandada annuseni 100 mg ööpäevas, võttes ühe 80 mg oranži kapsli ja ühe 20 mg halli kapsli, ning seejärel annuseni 60 mg ööpäevas, võttes kolm 20 mg halli kapslit.

Raviannuste katkestamine on soovituslik CTCAE 3. või kõrgema astme mürgistuste või talumatute 2. astme mürgistuste korral.

Annuste vähendamine on soovituslik kõrvaltoimete puhul, mis püsima jäädes võivad kujuneda raskeks või talumatuks.

Kuna enamik kõrvaltoimeid võib esineda ravi varajases etapis, peab arst patsienti esimese kaheksa ravinädala jooksul teraselt jälgima, et otsustada, kas annuse korrigeerimine on vajalik. Üldiselt varakult ilmnevate kõrvaltoimete hulka kuuluvad hüpokaltseemia, hüpokaleemia, trombotsütopeenia, hüpertensioon, palmoplantaarse erütrodüsesteesia sündroom (PPES) ja gastrointestinaalsed (GI) kõrvaltoimed (kõhu- või suuvalu, limaskestapõletik, kõhukinnisus, kõhulahtisus, oksendamine). 

Mõne raske kõrvaltoime (nagu GI fistul) esinemine võib oleneda kumulatiivsest annusest ja väljenduda ravi hilisemas etapis.

Kui patsiendil jääb annuse võtmine vahele, ei tohi vahelejäänud annust võtta, kui järgmise annuse võtmiseni on aega vähem kui 12 tundi.

Kooskasutatavad ravimid
Samaaegselt kasutatavaid ravimeid, mis on tugevad CYP3A4 inhibiitorid, tuleb kasutada ettevaatusega ning vältida tuleb ravimite, mis on tugevad CYP3A4 indutseerijad, kestvat kooskasutamist (vt lõik 4.4 ja 4.5).

Kaaluda tuleks minimaalse või puuduva CYP3A4 indutseerimise või inhibeerimise potentsiaaliga alternatiivse kooskasutatava ravimi valimist.

Eakad patsiendid
Eakatel patsientidel (≥ 65 aastat) ei ole vaja kabosantiniibi annust korrigeerida. Sellegipoolest võib 75-aastaste ja vanemate hulgas täheldada raskete kõrvaltoimete esinemissageduse tõusu.

Rass
Kabosantiniibi kasutamisega valgesse rassi mittekuuluvatel patsientidel on vähe kogemusi.

Neerufunktsiooni kahjustus
Kerge või mõõduka neerufunktsiooni kahjustusega patsientidel tuleb kabosantiniibi kasutada ettevaatusega.
Kabosantiniibi ei soovitata kasutada raske neerufunktsiooni kahjustusega patsientidel, kuna ohutus ja efektiivsus ei ole selles grupis tõestatud.

Maksafunktsiooni kahjustus
Kerge või mõõduka maksafunktsiooni kahjustusega patsientidel on kabosantiniibi soovitatav annus 60 mg üks kord ööpäevas. Neid patsiente tuleb üldise ohutuse osas hoolikalt jälgida (vt lõik 5.2), kuna vajalik võib olla annuse kohandamine või ravi katkestamine. Kabosantiniibi ei soovitata kasutada raske maksafunktsiooni kahjustusega patsientidel, kuna ohutus ja efektiivsus ei ole selles grupis tõestatud.

Südamefunktsiooni kahjustusega patsiendid
Südamefunktsiooni kahjustusega patsientide kohta on piiratud hulk andmeid. Spetsiifilisi soovitusi annustamise osas ei ole võimalik anda.

Lapsed
Kabosantiniibi ohutus ja efektiivsus lastel vanuses <18 aastat ei ole veel tõestatud. Andmed puuduvad.

Manustamisviis
COMETRIQ on suukaudseks kasutamiseks. Kapslid tuleb tervena alla neelata ja neid mitte avada. Patsiente tuleb juhendada mitte sööma vähemalt 2 tundi enne kuni 1 tund pärast COMERTIQ’i võtmist.

4.3	Vastunäidustused

Ülitundlikkus toimeaine või lõigus 6.1 loetletud mis tahes abiainete suhtes.

4.4	Erihoiatused ja ettevaatusabinõud kasutamisel 

Olulise tähtsusega kliinilises uuringus esines annuse vähendamist ja annustamise katkestamist vastavalt 79% ja 72% kabosantiniibiga ravitud patsientidest. 41% patsientidest vajas annuse vähendamist kahel korral. Esimakordse annuse vähendamiseni kulunud aja mediaan oli 43 päeva ja esmakordse annustamise katkestamiseni kulunud aja mediaan oli 33 päeva. Esimese kaheksa ravinädala jooksul on seega soovituslik patsiente teraselt jälgida (vt lõik 4.2).

Hepatotoksilisus
Kabosantiniibiga ravi saavatel patsientidel on sageli täheldatud kõrvalekaldeid maksafunktsiooni näitajates (alaniinaminotransferaasi (ALAT) aktiivsuse suurenemine, aspartaataminotransferaasi (ASAT) aktiivsuse suurenemine). Enne ravi alustamist kabosantiniibiga on soovitatav teha maksafunktsiooni analüüsid (ALAT, ASAT, bilirubiin) ning jälgida neid pidevalt ravi ajal. Patsientidel, kelle maksafunktsiooninäitajad halvenevad seoses kabosantiniibiga (nt teisi ilmseid põhjuseid ei ole), tuleb annust vähendada või ravi katkestada vastavalt lõigus 4.2 toodud juhistele.

Perforatsioonid, fistulid ja intraabdominaalsed abstsessid
Kabosantiniibi kasutamisel on täheldatud raskeid, vahel surmavaid, seedetrakti (GI) perforatsioone ja fistuleid ning intraabdominaalseid abstsesse. Patsiente, kes on hiljuti saanud kiiritusravi, kellel on põletikuline soolehaigus (nt Crohni tõbi, haavandiline koliit, peritoniit või divertikuliit), kellel on trahheas või bronhides või söögitorus kasvaja infiltratsioonid, kellel esineb tüsistusi eelnevast GI operatsioonist (eriti seoses hilinenud või mittetäieliku paranemisega) või kellel esineb tüsistusi eelnevast rinnaõõne (sealhulgas mediastiinum) kiiritusravist, tuleb enne ravi alustamist kabosantiniibiga hoolikalt hinnata ning järgnevalt tuleb neid teraselt jälgida perforatsioonide ja fistulite sümptomite osas. Pärast ravi alustamist kujuneva mukosiidi korral tuleb olukorda arvestades välistada mitte-GI fistul. Patsientidel, kellel esineb GI perforatsioon või GI või mitte-GI fistul, tuleb ravi kabosantiniibiga katkestada.

Trombemboolilised nähud
Kabosantiniibi kasutamisel on täheldatud venoosse, sh kopsuemboolia, ja arteriaalse trombemboolia, mis võib mõnel juhul olla surmav, nähte. Patsientidel, kellel on risk nende nähtude tekkeks või kellel on neid esinenud, tuleb kabosantiniibi kasutada ettevaatusega. Patsientidel, kellel esineb müokardiinfarkt või mõni muu kliiniliselt oluline arteriaalne trombembooliline tüsistus, tuleb ravi kabosantiniibiga katkestada.

Hemorraagia
Kabosantiniibi kasutamisel on täheldatud rasket hemorraagiat, mis võib mõnel juhul olla surmav. Patsiente, kellel on tõestatud trahhea või bronhide haaratus tuumori poolt või kellel on enne ravi alustamist esinenud hemoptüüsi, tuleb enne kabosantiniibravi alustamist hoolikalt hinnata. Raske hemorraagia või hiljutise hemoptüüsiga patsientidele ei tohi kabosantiniibi manustada.

Aneurüsmid ja arteridissektsioonid
VEGF-raja inhibiitorite kasutamine hüpertensiooniga või hüpertensioonita patsientidel võib soodustada aneurüsmide ja/või arteridissektsioonide teket. Enne Cometriq’i kasutamist, tuleb riskiteguritega patsientidel (nt hüpertensioon või anamneesis aneurüsm) seda riski hoolikalt hinnata.

Seedetrakti häired
Kõhulahtisus, iiveldus/oksendamine, söögiisu vähenemine ja stomatiit/valulik suu on osa kõige sagedamini teatatud seedetrakti kõrvaltoimetest (vt lõik 4.8). Dehüdratsiooni, elektrolüütide tasakaalu häirete ja kaalulanguse vältimiseks tuleb tagada kiire meditsiiniline abi, sealhulgas alustada toetavat ravi antiemeetikumidega, kõhulahtisusevastaste ravimitega või antatsiididega. Kui tõsised seedetrakti kõrvaltoimed esinevad püsivalt või korduvalt, tuleb kaaluda kabosantiniibi annuse katkestamist või vähendamist või püsivalt ravi lõpetamist (vt lõik 4.2).

Haava tüsistused
Kabosantiniibi kasutamisel on täheldatud haavatüsistusi. Võimaluse korral tuleb ravi kabosantiniibiga lõpetada vähemalt 28 päeva enne plaanilist operatsiooni, sh stomatoloogilist operatsiooni või invasiivset stomatoloogilist protseduuri. Kabosantiniibravi operatsioonijärgse jätkamise otsus peaks tuginema haava paranemise kliinilisele hindamisele. Haava paranemise meditsiinilist vahelesekkumist nõudvate tüsistuse korral tuleb ravi kabosantiniibiga katkestada.

Hüpertensioon
Kabosantiniibi kasutamisel on täheldatud hüpertensiooni, sh hüpertensiivset kriisi. Enne kabosantiniibiga ravi alustamist, peab vererõhk olema kontrolli all. Pärast kabosantiniibiga ravi alustamist tuleb regulaarselt jälgida vererõhku ja vastavalt vajadusele ravida sobiliku antihüpertensiivse raviga. Kui hüpertensioon püsib vaatamata antihüpertensiivsele ravile, tuleb ravi kabosantiniibiga katkestada kuni vererõhk saadakse kontrolli alla ning seejärel võib ravi kabosantiniibiga jätkata vähendatud annuses. Kui hüpertensioon on raske ning jääb püsima vaatamata antihüpertensiivsele ravile ja kabosantiniibi annuse vähendamisele, tuleb ravi kabosantiniibiga katkestada. Hüpertensiivse kriisi korral tuleb ravi kabosantiniibiga katkestada.

Südamepuudulikkus 
Kabosantiniibiga on seostatud suurenenud südamepuudulikkuse riski. Seda riski võivad süvendada kabosantiniibi sagedased kõrvaltoimed (nt hüpertensioon, hüpotüreoidism ja arteriaalse tromboosi juhtumid), mis võivad viia südamepuudulikkuse tekkeni. Patsiente tuleb kogu ravi vältel jälgida südamepuudulikkuse nähtude ja sümptomite suhtes. Nende kõrvaltoimetega tuleb viivitamatult tegeleda; vajadusel tuleb kaaluda annuse katkestamist ja/või kohandamist (vt lõik 4.2) ning TKI‑ravi tuleb lõpetada patsientidel, kellel tekib raske südamepuudulikkus.

Osteonekroos
Kabosantiniibi kasutamisel on täheldatud lõualuu ostenekroosi (LON). Enne ravi alustamist kabosantiniibiga ning perioodiliselt ravi kestel tuleb teostada suuõõne uuring. Patsientidele tuleks jagada soovitusi suuhügieeni osas. Võimalusel tuleb ravi kabosantiniibiga peatada vähemalt 28 päeva enne plaanilist stomatoloogilist operatsiooni või invasiivset stomatoloogilist protseduuri.
LON-iga seostatavaid aineid, nagu näiteks bifosfonaate, saavate patsientide puhul tuleb olla ettevaatlik. Katkestage ravi kabosantiniibiga patsientidel, kellel esineb LON-i.

Palmoplantaarse erütrodüsesteesia sündroom
Kabosantiniibi kasutamisel on täheldatud palmoplantaarse erütrodüsesteesia sündroomi (PPES). Kui PPES on raske, tuleb kaaluda kabosantiniibravi katkestamist. , Kui PPES on taandunud 1. astmeni, tuleks jätkata kabosantiniibi väiksema annusega.

Proteinuuria
Kabosantiniibi kasutamisel on täheldatud proteinuuriat. Valgusisaldust uriinis tuleb kabosantiniibravi ajal regulaarselt jälgida. Patsientidel, kellel kujuneb nefrootiline sündroom, tuleb ravi kabosantiniibiga katkestada.

Posterioorse pöörduva leukoentsefalopaatia sündroom
Kabosantiniibi kasutamisel on täheldatud posterioorset pöörduva entsefalopaatia sündroomi (PRES). Selle sündroomi olemasolu tuleb kaaluda kõigil patsientidel, kellel esinevad mitmed sümptomid, sh krambid, peavalu, nägemishäired, segasusseisund või muutunud vaimne seisund. Kabosantiniibiga ravi tuleb katkestada PRES-tunnustega patsientidel.

QT-intervalli pikendamine
Patsientidel, kellel on esinenud QT-intervalli pikenemist, kes võtavad antiarütmikume või kellel esineb juba varasemast mõni oluline südamehaigus, bradükardia või elektrolüütide häired, tuleb kabosantiniibi kasutada ettevaatusega. Kabosantiniibi kasutamiseltuleb kaaluda perioodilist EKG tegemist ja elektrolüütide (seerumi kaltsium, kaalium ja magneesium) jälgimist ravi ajal. Kaasuvat ravi tugevate CYP3A4 inhibiitoritega, mis võivad tõsta kabosantiniibi plasmakontsentratsioone, tuleb rakendada ettevaatusega.

CYP3A4 indutseerijad ja inhibiitorid
Kabosantiniib on CYP3A4 substraat. Kabosantiniibi manustamine samaaegselt tugeva CYP3A4 inhibiitori ketokonasooliga viis kabosantiniibi plasmataseme suurenemisele. Kabosantiniibi manustamisel ainetega, mis on tugevad CYP3A4 inhibiitorid, on vajalik ettevaatus. Kabosantiniibi manustamine samaaegselt tugeva CYP3A4 indutseerija rifampitsiiniga viis kabosantiniibi plasmataseme vähenemisele. Seetõttu tuleb ainete, mis on tugevad CYP3A4 indutseerijad, kestvat manustamist koos kabosantiniibiga vältida (vt lõigud 4.2 ja 4.5).

P-glükoproteiini substraadid
Kahesuunalises analüüsisüsteemis, kus kasutati MDCK-MDR1 rakke, oli kabosantiniib P-glükoproteiini (P‑gp) transpordi aktiivsuse inhibiitor (IC50 = 7,0 μM), aga mitte substraat. Seega võib kabosantiniibil olla koos manustamisel P‑gp substraatide plasmakontsentratsioone suurendav potentsiaal. Patsiente tuleb hoiatada P‑gp substraatide (nt feksofenadiin, aliskireen, ambrisentaan, dabigatraaneteksilaat, digoksiin, kolhitsiin, maravirok, posakonasool, ranolasiin, saksagliptiin, sitagliptiin, talinolool, tolvaptaan) võtmise suhtes kabosantiniibi saamise ajal.

MRP2 inhibiitorid
MRP2 inhibiitorite manustamine võib põhjustada kabosantiniibi plasmakontsentratsiooni tõusu. Seega peab olema ettevaatlik kasutamisel koos MRP2 inhibiitoritega (nt tsüklosporiin, efavirens, emtritsitabiin).

Abiaine
Naatrium
Ravim sisaldab vähem kui 1 mmol (23 mg) naatriumi ühes kapslis, see tähendab põhimõtteliselt “naatriumivaba”.

4.5	Koostoimed teiste ravimitega ja muud koostoimed

Teiste ravimite toime kabosantiniibile

CYP3A4 inhibiitorid ja indutseerijad
Tugeva CYP3A4 inhibiitori ketokonasooli (400 mg ööpäevas 27 päeva jooksul) manustamine tervetele vabatahtlikele vähendas kabosantiniibi kliirensit (29% võrra) ning suurendas ühekordse annuse järgset kabosantiniibi plasmataset (AUC) 38% võrra. Seega tuleb tugevate CYP3A4 inhibiitorite (nt ritonaviir, itrakonasool, erütromütsiin, klaritromütsiin, greipfruudi mahl) manustamisele koos kabosantiniibiga läheneda ettevaatusega.

Tugeva CYP3A4 indutseerija, rifampitsiini (600 mg ööpäevas 31 päeva jooksul) manustamine tervetele vabatahtlikele suurendas kabosantiniibi kliirensit (4,3 korda) ning vähendas ühekordse annuse järgset kabosantiniibi plasmataset (AUC) 77% võrra. Tugevate CYP3A4 indutseerijate [nt fenütoiin, karbamasepiin, rifampitsiin, fenobarbitaal ja liht-naistepuna (Hypericum perforatum)] kestvat manustamist koos kabosantiniibiga tuleb seega vältida.

Mao pH‑d mõjutavad ravimid
Prootonpumba inhibiitori (PPI) esomeprasooli (40 mg päevas 6 päeva jooksul) samaaegne manustamine kabosantiniibi ühekordse annusega 100 mg tervetele vabatahtlikele ei toonud kaasa kliiniliselt olulist mõju kabosantiniibi plasmatasemele (AUC). Mao pH-d mõjutavate ravimite (nt PPI‑d, H2 retseptori antagonistid ja antatsiidid) samaaegsel manustamisel koos kabosantiniibiga ei ole annuse korrigeerimine näidustatud.

MRP2 inhibiitorid
In vitro saadud andmed näitavad, et kabosantiniib on MRP2 substraat. Seega võib MRP2 inhibiitorite manustamine põhjustada kabosantiniibi plasmakontsentratsiooni tõusu.

Sapisoolade sekvestrandid
Sapisoolade sekvestrandid, nagu näiteks kolestüramiin ja kolestageel, võivad omada koostoimet kabosantiniibiga ja mõjustada imendumist (või tagasiimendumist), mis viib potentsiaalselt vähenenud plasmakontsentratsioonini (vt lõik 5.2). Nende võimalike koostoimete kliiniline olulisus on teadmata.

Kabosantiniibi toime teistele ravimitele
Kabosantiniibi toimet kontratseptiivsete steroidide farmakokineetikale ei ole uuritud. Kuna kontratseptiivide toime ei pruugi samasuguseks jääda, on soovitatav kasutada lisakontratseptsiooni, näiteks barjääri meetodit.
Kuna kabosantiniibi seondub plasmavalkudega suurel määral (lõik 5.2), on võimalik koostoime varfariiniga plasmavalkudega seondumise kaudu. Kabosantiniibi ja varfariini kooskasutamisel tuleb jälgida INR väärtusi.  
 
P-glükoproteiini substraadid
Kahesuunalises analüüsisüsteemis, kus kasutati MDCK-MDR1 rakke, oli kabosantiniib P-glükoproteiini (P‑gp) transpordi aktiivsuse inhibiitor (IC50 = 7,0 μM), aga mitte substraat. Seega võib kabosantiniibil olla koosmanustamisel P‑gp substraatide plasmakontsentratsioone suurendav potentsiaal. Patsiente tuleb hoiatada P‑gp substraatide (nt feksofenadiin, aliskireen, ambrisentaan, dabigatraaneteksilaat, digoksiin, kolhitsiin, maravirok, posakonasool, ranolasiin, saksagliptiin, sitagliptiin, talinolool, tolvaptaan) võtmise suhtes kabosantiniibi saamise ajal.

4.6	Fertiilsus, rasedus ja imetamine

Rasestuda võivad naised/Kontratseptsioon meestel ja naistel
Rasestuda võivatele naistele tuleb soovitada kabosantiniibravi ajal rasestumist vältida. Rasestumist peavad vältima ka kabosantiniibi võtvate meespatsientide naispartnerid. Nii mees- ja naispatsiendid kui nende partnerid peaksid ravi ajal ja vähemalt 4 kuu jooksul pärast ravi lõpetamist kasutama efektiivseid kontratseptsiooni meetodeid. Kuna suukaudsed kontratseptiivid ei pruugi kuuluda „efektiivsete kontratseptsiooni meetodite” hulka, tuleks nende kasutamist kombineerida teise meetodiga, näiteks barjääri meetodiga (vt lõik 4.5).

Rasedus
Kabosantiniibi kasutamise kohta rasedatel naistel ei ole uuringuid läbi viidud. Loomuuringutega on näidatud embrüofetaalset ja teratogeenset toimet (vt lõik 5.3). Võimalik risk inimestele ei ole teada. Kabosantiniibi ei tohi raseduse korral kasutada, välja arvatud siis, kui naise kliiniline seisund vajab ravi kabosantiniibiga.

Imetamine
Ei ole teada, kas kabosantiniibi ja/või selle metaboliite eritatakse rinnapiimaga. Võimaliku kahju tõttu imikule peaksid emad kabosantiniibravi ajaks ja vähemalt 4 kuuks pärast selle lõpetamist imetamise katkestama.

Fertiilsus
Puuduvad andmed inimeste fertiilsuse kohta. Mittekliiniste ohutust puudutavate leidude alusel võib ravi kabosantiniibiga ohustada nii meeste kui naiste fertiilsust (vt lõik 5.3). Nii meestele kui naistele tuleb soovitada enne ravi algust küsida nõu ning kaaluda fertiilsuse säilitamist.

4.7	Toime reaktsioonikiirusele

Kabosantiniibil on kerge toime autojuhtimise ja masinate käsitsemise võimele. Kabosantiniibiga on seostatud kõrvaltoimeid, nagu näiteks väsimus ja nõrkus. Seega tuleb autojuhtimisel ja masinate käsitsemisel soovitada ettevaatlikkust.

4.8	Kõrvaltoimed

Ohutusprofiili kokkuvõte
Kõige sagedasemad kabosantimiibiga seotud rasked kõrvaltoimed on kopsupõletik, limaskestapõletik, hüpokaltseemia, düsfaagia, dehüdratatsioon, kopsuemboolia ja hüpertensioon. Kõige sagedasemad mis tahes raskusastme kõrvaltoimed (kogetud vähemalt 20% patsientide poolt) sisaldasid kõhulahtisust, PPES-i, kaalulangust, söögiisu vähenemist, iiveldust, väsimust, düsgeuusiat, juuksevärvi muutust, hüpertensiooni, stomatiiti, kõhukinnisust, oksendamist, limaskestapõletikku, asteeniat ja düsfooniat.

Kõige sagedasemateks laboratoorseteks kõrvalekalleteks olid kõrgenenud aspartaadi aminotransferaas (ASAT), kõrgenenud alaniini aminotransferaas (ALAT), kõrgenenud aluseline fosfataas (ALP), lümfopeenia, hüpokaltseemia, neutropeenia, trombotsütopeenia, hüpofosfateemia, hüperbilirubineemia, hüpomagneseemia ja hüpokaleemia.

Kõrvaltoimete nimekiri tabeli kujul
Tabelis 1 on kõrvaltoimed esitatud MedDRA organsüsteemide klasside ja esinemissageduste järgi. Sagedused põhinevad kõigil astmetel ning on määratletud kui väga sage (≥1/10), sage (≥1/100 kuni <1/10), aeg-ajalt (≥1/1000 kuni <1/100). Iga esinemissageduse grupi piires on kõrvaltoimed esitatud raskuse vähenemise järjekorras.

Tabel 1. Kabosantiniibi kasutamisel teatatud kõrvaltoimed

	Infektsioonid ja infestatsioonid

	Sage
	abstsess (sealhulgas vistseraalne, naha-, hamba-), kopsupõletik, follikuliit, seeninfektsioon (sealhulgas naha-, suu-, genitaal-)

	Aeg-ajalt
	Aspergilloom

	Endokriinsüsteemi häired

	Sage
	Hüpotüreoidism

	Ainevahetus- ja toitumishäired


	Väga sage
	vähenenud söögiisu, hüpokaltseemiac, hüpokaleemiac, hüpomagneseemiac

	Sage
	dehüdratatsioon, hüpoalbumineemiac,
hüperbilirubineemiad, hüpofosfateemiac

	Psühhiaatrilised häired

	Sage
	ärevus, depressioon, segasusseisund

	Aeg-ajalt
	ebanormaalsed unenäod, deliirium

	Närvisüsteemi häired


	Väga sage
	düsgeuusia, peavalu, peapööritus

	Sage
	tserebrovaskulaarne sündmus, perifeerne neuropaatia, paresteesia, ageuusia, treemor

	Aeg-ajalt
	ataksia, tähelepanuhäire, hepaatiline entsefalopaatia, teadvusekadu, kõnehäire, posterioorse pöörduva entsefalopaatia sündroom

	Silma kahjustused


	Sage
	hägus nägemine

	Aeg-ajalt
	katarakt, konjunktiviit

	Kõrva ja labürindi kahjustused

	Sage
	kõrvavalu, tinnitus

	Aeg-ajalt
	Hüpoakuusia

	Südame häired


	Sage
	kodade virvendus, südamepuudulikkus

	Aeg-ajalt
	rinnaangiin, supraventrikulaarne tahhükardia

	Teadmata
	Müokardiinfarkt

	Vaskulaarsed häired



	Väga sage
	hüpertensioonf

	Sage
	hüpotensioong, süvaveenitromboos, venoosne tromboos, arteriaalne tromboos, kahvatus, perifeerne külmus

	Aeg-ajalt
	hüpertensiivne kriish, arteriaalne emboolia

	Teadmata

	aneurüsmid ja arteridissektsioonid

	Respiratoorsed, rindkere ja mediastiinumi häired

	Väga sage
	düsfoonia, suu-neelu valu

	Sage
	mittegastrointestinaalne fistul (sealhulgas trahheaalne, pneumomediastiinumi, trahheoösofageaalne), kopsuemboolia, hingamisteede verejooks (sealhulgas kopsu-, bronhiaal-, trahheaal-, kopsupõletikuga seotud aspiratsioon)

	Aeg-ajalt
	atelektaas, farüngeaalödeem, pneumoniit, pneumotooraks

	Seedetrakti häired


	Väga sage
	kõhulahtisus, iiveldus, stomatiit, kõhukinnisus, oksendamine, kõhuvalue, düspepsia, düsfaagia, glossodüünia

	Sage
	gastrointestinaalne perforatsioon, gastrointestinaalne fistul, gastrointestinaalne, pankreatiit, hemorroidid, anaalfissuur, anaalne põletik, keiliit

	Aeg-ajalt
	Ösofagiit

	Maksa ja sapiteede häired


	Sage
	Kolelitiaas

	Naha ja nahaaluskoe kahjustused

	Väga sage
	palmoplantaarse erütrodüsesteesia sündroom, juuksevärvi muutused, lööve, kuiv nahk, alopeetsia, erüteem

	Sage
	hüperkeratoos, akne, vill, juuksekasvu ebanormaalsus, naha eksfoliatsioon, naha hüpopigmentatsioon

	Aeg-ajalt
	nahahaavand, telangiektaasia

	Teadmata
	kutaanne vaskuliit

	Lihaste, luustiku ja sidekoe kahjustused


	Väga sage
	artralgia, lihasspasmid, valu jäsemetes

	Sage
	muskuloskeletaalne rinnavalu, lõualuu osteonekroos

	Aeg-ajalt
	Rabdomüolüüs

	Neerude ja kuseteede häired


	Sage
	proteinuuria, düsuuria, hematuuria

	Aeg-ajalt
	äge neerupuudulikkus

	Reproduktiivse süsteemi ja rinnanäärme häired


	Aeg-ajalt
	amenorröa, vaginaalne hemorraagia

	Üldised häired ja manustamiskoha reaktsioonid


	Väga sage
	väsimus, limaskestapõletik, asteenia

	Sage
	häiritud haava paranemine, külmavärinad, näoödeem

	Aeg-ajalt
	tsüst, näovalu, lokaalne ödeem

	Uuringud


	Väga sage
	kaalulangus; ALAT, ASAT ja ALP aktiivsuse suurenemine; LDH aktiivsuse suurenemine; TSH*d aktiivsuse suurenemine, trombotsütopeeniaa

	Sage
	kreatiniini taseme suurenemine veres, lümfopeeniaa, neutropeeniaa, lipaasi taseme suurenemine

	Aeg-ajalt
	lühenenud aktiveeritud osalise tromboplastiini aeg, suurenenud eosinofiilide hulk, suurenenud trombotsüütide hulk


*Lisateabe saamiseks vt lõik 4.8 Valitud kõrvaltoimete kirjeldus. 
Sobilikuks sageduse kategooria tuletamiseks on kombineeritud järgmisi termineid:
a Verenäitajate langus: lümfopeenia ja lümfotsüütide arvu vähenemine; neutropeenia ja neutrofiilide arvu vähenemine; trombotsütopeenia ja trombotsüütide arvu vähenemine.
b Verenäitajate tõus: eosinofiilide arvu suurenemine ja eosinofiilia; trombotsüütide arvu suurenemine ja trombotsütoos.
c Biokeemiliste näitajate langus: hüpoalbumineemia ja vere albumiini sisalduse langus; Hüpokaltseemia ja vere kaltsiumitaseme langus; Hüpoglükeemia ja vere glükoositaseme langus; Hüpokaleemia ja vere kaaliumitaseme langus;  Hüpomagneseemia ja vere magneesiumitaseme langus; Hüponatreemia ja vere naatriumitaseme langus; Hüpofosfateemia ja vere fosforitaseme langus.
d Biokeemiliste näitajate tõus: Kolesteroolitaseme suurenemine veres ja hüperkolesteroleemia; Hüperbilirubineemia ja bilirubiinitaseme suurenemine veres; Hüperglükeemia ja vere glükoositaseme tõus; Hüpotüroidism ja kilpnääret stimuleeriva hormooni taseme suurenemine veres; Hüperkaleemia ja kaaliumitaseme suurenemine veres; Triglütseriidide sisalduse suurenemine ja hüpertriglütserideemia.  
e Kõhuvalu, ebamugavustunne kõhus, üla- ja alakõhuvalu.
f Hüpertensioon ja vererõhu tõus.
g Hüpotensioon ja vererõhu langus.
h Cometriq’i kliinilistes uuringutes ei teatatud hüpertensiivsest kriisist; sagedus põhineb kabosantiniibi koondandmetel (sh Cabometyx 60 mg  tablettide andmed).

Valitud kõrvaltoimete kirjeldus
Pärast esimest annust esines 57% kabosantiniibi saanud patsientidest türeortopiini (TSH) normaalsest kõrgemaid väärtuseid 19% platseebot saanud patsientidel (sõltumata algväärtusest). Üheksakümne kahel protsendil kabosantiniibi saanud patsientidest oli varasemalt teostatud türeoidektoomia ning 89% said enne esimest annust kilpnäärmehormoone.

Kasvajaga patsientidel täheldati kontrollitud kliinilises uuringus 29. päeval (aga mitte 1. päeval) pärast kabosantiniibravi alustamist (annusega 140 mg päevas) võrreldes ravi eelsega 10 ‑ 15 ms pikkust Fridericia meetodi järgi korrigeeritud QT-intervalli (QTcF) pikenemist (vt lõik 4.4). Seda toimet ei seostatud morfoloogiast või uutest rütmidest tuleneva südame laine muutusega. Mitte ühelgi kabosantiniibiga ravitud patsientidest ei olnud QTcF >500 ms.

Järgmiste kõrvaltoimete jälgimise ja ravi osas, palun vt lõik 4.4: perforatsioonid, fistulid, intraabdominaalsed abstsessid, trombemboolilised nähud, hemorraagia, aneurüsmid ja arteridissektsioonid, seedetrakti häired, haava komplikatsioonid, hüpertensioon, osteonekroos, palmoplantaarne erütrodüsesteesia sündroom, proteinuuria ja posterioorse pöörduva entsefalopaatia sündroom.

Võimalikest kõrvaltoimetest teatamine
Ravimi võimalikest kõrvaltoimetest on oluline teatada ka pärast ravimi müügiloa väljastamist. See võimaldab jätkuvalt hinnata ravimi kasu/riski suhet. Tervishoiutöötajatel palutakse kõigist võimalikest kõrvaltoimetest teatada riikliku teavitamissüsteemi (vt V lisa) kaudu.

4.9	Üleannustamine

Kabosantiniibi üleannustamise vastu ei ole spetsiifilist ravi ning võimalikke üleannustamise sümptomeid pole tuvastatud.

Üleannustamise kahtlusel tuleb ravi kabosantiniibiga katkestada ning alustada toetava raviga. Iganädalaselt või vastavalt kliinilisele vajadusele tuleb jälgida metaboolseid kliinilisi laboratoorseid parameetreid, et hinnata võimalikke muutusi. Üleannustamisega seotud kõrvaltoimeid ravitakse sümptomaatiliselt.


5.	FARMAKOLOOGILISED OMADUSED

5.1 	Farmakodünaamilised omadused

Farmakoterapeutiline rühm: antineoplastiline aine, proteeinkinaasi inhibiitor, ATC-kood: L01EX07 

Toimemehhanism
Kabosantiniib on väike molekul, mis inhibeerib tuumori kasvu ja angiogeneesi, patoloogilise luu remodelleerimise ja kasvaja metastaatilise progresseerumisega seotud mitmeid retseptor-türosiinkinaase (RTK-d). Kabosantiniibi inhibeerivat aktiivsust hinnati mitmete kinaaside osas ja leiti, et see on MET-i (hepatotsüütide kasvufaktori retseptorvalk) ja VEGF-i (vaskulaarne endoteliaalne kasvufaktor) retseptorite inhibiitor. Lisaks inhibeerib kabosantiniib teisi türosiinkinaase, sealhulgas RET, GAS6 retseptor (AXL), tüviraku faktori retseptor (KIT) ja Fmsi-sarnane türosiinkinaas-3 (FLT3).

Farmakodünaamilised toimed
Kabosantiniib ilmutas laia spektriga prekliinilistes tuumorimudelites annusest sõltuvat tuumori kasvu inhibeerimist, tuumori regressiooni ja/või metastaseerumise inhibeerimist.

Kabosantiniibi tõhusust jälgiti medullaarse kilpnäärmevähiga metsikut tüüpi või RET-mutatsiooniga patsientidel.

Kliinilised andmed medullaarse kilpnäärmevähi kohta
Patsientidel, kellel oli mitteresetseeritav lokaalselt kaugelearenenud või metastaatiline MKV ja radioloogiliselt dokumenteeritud haiguse progressioon 14 kuu jooksul enne uuringuga liitumist, viidi läbi mitmekeskuseline randomiseeritud topeltpime uuring, milles võrreldi kabosantiniibi (N = 219) platseeboga (N = 111). Esmane eesmärk oli võrrelda progressioonivaba elulemust (PVE) kabosantiniibi ja platseebot saavatel patsientidel. Teisesed eesmärgid olid võrrelda üldist ravivastuse määra (ÜRM) ja üldist elulemust (ÜE). PVE ja ÜRM-i hindamisel kasutati pildiliste andmete tsentraliseeritud sõltumatut pimedatud analüüsimist. Patsiente raviti kuni haiguse progresseerumiseni või vastuvõetamatu toksilisuseni.

Tsentraalse analüüsi RECIST hinnangul põhinevast PVE analüüsist nähtus statistiliselt oluline erinevus PVE kestuses kabosantiniibi ja platseebo vahel: kestuse mediaan oli kabosantiniibi saanud uuritavate hulgas 11,2 kuud ja platseebot saanud uuritavate hulgas 4,0 kuud (kihistatud riski suhe [HR] = 0,28; 95% CI: 0,19, 0,40; p<0,0001; Joonis 1). PVE tulemused olid püsivad läbi kõigi hinnatud nulljoone ja demograafiliste alagruppide, sealhulgas eelnev ravi türosiinkinaasi inhibiitoritega (mis võisid koosneda antiangiogeneesiga seotud radasid mõjustavatest ainetest), RET-mutatsiooni staatus (sealhulgas uuritavad, kellel oli dokumenteeritud RET-mutatsioonide puudumine), eelnev kasvajavastane või kiiritusravi staatus või luumetastaaside olemasolu.

ÜRM oli kabosantiniibi ja platseebot saavatetel uuritavatel vastavalt 27,9% ja 0% (p<0,0001; Tabel 2). Sihtvastuste kestuse mediaan oli kabosantiniibi saajatel 14,6 kuud (95% CI: 11,1; 17,5).


Joonis 1. Kaplan-Meieri progressioonivaba elulemuse kõver

	Riskiga uuritavate arv

	Kuu
	0
	3
	6

	Cometriq

ÜE lõplik analüüs teostati pärast 218 (surma) juhu esinemist ja see näitab kabosantiniibi saanute hulgas tendentsi elulemuse mediaani suurenemisele 5,5 kuu võrra: mediaan (kuudes) 26,6 kabosantiniibi ja 21,1 platseebot saanute hulgas (HR = 0,85 [95% CI: 0,64, 1,12], p = 0,2409).


Joonis 2. Kaplan-Meieri üldise elulemuse kõver

Tabel 2. Võtmetähtsusega tõhusust puudutavate leidude kokkuvõte


	
	Kabosantiniib
	Platseebo

	Progressioonivaba elulemuse mediaan
	11,2 kuud
	4,0 kuud

	
	HR: 0,28 (0,19; 0,40)
p <0,0001

	Üldise elulemuse mediaan 
	26,6 kuud
	21,1 kuud

	
	HR: 0,85 (0,64; 1,12)
p = 0,2409

	Üldine ravivastuse määra (95% CI)
	27,9%
(21,9%; 34,5%)
	0%

	
	p <0,0001

	Vastuse kestus; mediaan (95% CI)
	14,6 kuud
(11,1; 17,5)
	ei kohaldata

	Haiguse kontrolli määrb (95% CI)
	55,3%
 (48,3%, 62,2%)
	13,5%
(7,6%, 21,6%)

	Kaltsitoniini ravivastusa
	47% 
(49/104)c
	3% 
(1/40) c

	CEA ravivastusa
	33% 
(47/143) c
	2% 
(1/55)c


a Ravivastus = CR + PR
b Haiguse kontrolli määr = SD+ ÜRM
c Sisaldab patsiente, kes sobisid ravivastuse hindamiseks

RET-mutatsiooni staatus
215 uuritavast, kelle kohta oli mutatsiooni staatuse üle otsustamiseks piisavalt andmeid, klassifitseeriti 78,6% (n=169) RET-mutatsiooni suhtes positiivseks (neist 126 olid positiivsed mutatsiooni M918T suhtes) ja 21,4% (n=46) klassifitseeriti RET-mutatsiooni suhtes negatiivseks. 115 uuritava puhul ei olnud võimalik RET-mutatsiooni staatuse üle otsustada või oli see ebaselge. Kõigis kolmes alagrupis esines kabosantiniibi saanute hulgas võrreldes platseebot saanute hulgaga suurenem PVE (HR-id: 0,23; 0,53 ja 0,30 vastavalt RET-mutatsiooni suhtes positiivse, negatiivse ning teadmata staatusega alagruppides). Nendes alagruppide määratud sihtravivastuse määrad sobitusid üldiselt PVE tulemustega: RET-mutatsiooni suhtes positiivse, negatiivse ja teadmata staatusega alagrupis olid tuumori ravivastuse määrad vastavalt 32%, 22% ja 25%.

Täiendav geneetiline analüüs näitas, et väiksel osal patsientidest esines HRAS, KRAS või NRAS somaatilisi kasvaja mutatsioone. Neil patsientidel (n=16) esines oluliselt pikem PVE (HR 0,15) ja sihtravivastuse määr 31%. RET-mutatsiooni suhtes negatiivsetel patsientidel, kellel puudusid viited RAS-mutatsioonile (n=33), esines kabosantiniivi kasutamisel väiksem kasu PVE-le (HR 0,87) ning teiste mutatsiooni suhtes määratud alagruppidega võrreldes madalam ravivastuse määr 18%.

Täheldati olulist ÜE paranemist RET M918T mutatsiooni suhtes positiivsete patsientide alagrupis (n=81/219 kabosantiniibi saanud patsientide hulgas): 44,3 kuud kabosantiniibi ja 18,9 kuud platseebot saanute hulgas (HR = 0,60, p = 0,0255). RET M918T mutatsiooni suhtes negatiivse ja teadmata alagrupis ÜE paranemist ei esinenud.

Joonis 3. Kaplan-Meieri ÜE analüüs RET M918T mutatsiooniga uuritavate hulgas

Lapsed


Euroopa Ravimiamet ei kohusta esitama kabosantiniibiga läbi viidud uuringute tulemusi laste kõikide alarühmade kohta (teave lastel kasutamise kohta vt lõik 4.2).

5.2	Farmakokineetilised omadused

Imendumine
Kabosantiniibi suukaudsel manustamisel saavutatakse kabosantiniibi plasmakontsentratsiooni piik 2 kuni 5 tundi pärast manustamist. Plasmakontsentratsiooni ajaprofiilis ilmneb teine imendumise piik ligikaudu 24 tundi pärast manustamist, mis viitab sellele, et kabosantiniib võib läbida enterohepaatilise retsirkulatsiooni.

Korduv igapäevane 140 mg kabosantiniibi manustamine 19 päeva jooksul tingis ligikaudu 4‑ kuni 5‑kordse kabosantiniibi keskmise akumuleerumise(tuginedes AUC-le) võrreldes ühekordse annuse manustamisega; tasakaaluseisund saavutatakse ligikaudu 15. päevaks.

Kabosantiniibi 140 mg ühekordse annuse suukaudsel manustamisel tõstis kõrge rasvasisaldusega eine mõõdukalt Cmax ja AUC väärtusi (vastavalt 41% ja 57%) võrreldes paastunud tervete vabatahtlikega. Ei ole teavet toidu täpse toime kohta võetuna 1 tund pärast kabosantiniibi manustamist.

Pärast ühekordset 140 mg annuse manustamist tervetele patsientidele ei õnnestunud näidata bioekvivalentsust kabosantiniibi kõvakapsli ja tableti ravivormide vahel. Täheldati tableti ravivormi (CABOMETYX) 19% Cmax tõusu võrreldes kõvakapsliga (COMETRIQ). Kabosantiniibi tableti (CABOMETYX) ja kõvakapsli (COMETRIQ) ravivormidel täheldati vähem kui 10% AUC erinevust.

Jaotumine
Kabosantiniib seotakse in vitro inimese plasmas suurel määral valkudega (≥ 99,7%). Populatsiooni farmakokineetilisele (FK) mudelile tuginedes on jaotusruumala (V/F) ligikaudu 349 l (SE: ± 2,73%). Valkudega seondumine ei muutunud kerge või mõõduka neeru- või maksafunktsiooni kahjustusega uuritavatel.

Biotransformatsioon
Kabosantiniib metaboliseeriti in vivo. Suuremas koguses kui 10% algainest esines plasmas neli metaboliiti: XL184‑N‑oksiid, XL184‑amiidi lõhustumisprodukt, XL184‑monohüdroksüsulfaat ja 6‑desmetüülamiidi lõhustumisprodukti sulfaat. Kahest mittekonjugeeritud metaboliidist (XL184-N‑oksiid ja XL184‑amiidi lõhustumisprodukt), mille sihtmärkkinaasi inhibeeriv potentsiaal on algsest kabosantiniibi potentsiaalist <1%, moodustavad mõlemad <10% kogu ravimiga seotud plasmakogusest.

Kabosantiniib on in vitro CYP3A4 metabolismi substraat: CYP3A4 neutraliseeriv antikeha inhibeeris metaboliidi, XL184‑N‑oksiidi moodustumist >80% võrra NADPH-katalüüsitud inimese maksa mikrosüümide (IMM) inkubeerimisel; samas CYP1A2, CYP2A6, CYP2B6, CYP2C8, CYP2C19, CYP2D6 ja CYP2E1 neutraliseerivatel antikehadel ei olnud kabosantiniibi metaboliitide moodustumisele toimet. CYP2C9 neutraliseerival antikehal oli kabosantiniibi metaboliitide moodustumisele minimaalne toime (ehk vähenemine oli <20%).
 
Eritumine
Ühekordse annusega tervetel vabatahtlikel läbiviidud uuringutes oli kabosantiniibi plasma terminaalne poolväärtusaeg ligikaudu 120 tundi. Populatsiooni FK uuringus hinnati kasvajaga patsientide keskmiseks tasakaaluseisundi kliirensiks (CL/F) 4,4 l/h. Pärast ühekordse 14C-kabosantiniibi annuse manustamist tervetele vabatahtlikele saadi 48‑nädalase kogumisperioodi jooksul kätte ligikaudu 81% kogu manustatud radioaktiivsusest – 54% roojast ja 27% uriinist.

Farmakokineetika patsientide erirühmades

Neerufunktsiooni kahjustus
Andmed, mis pärinevad uuringust neerufunktsiooni kahjustusega patsientidel, viitavad, et plasma kabosantiniibi geomeetrilise vähimruutude keskmise, Cmax ja AUC0-inf suhted olid kerge neerufunktsiooni kahjustusega uuritavatel 19% ja 30% kõrgemad (90% CI Cmax jaoks 91,60% kuni 155,51%; AUC0-inf jaoks 98,79% kuni 171,26%) ja mõõduka neerufunktsiooni kahjustusega uuritavatel 2% ja 6...7% kõrgemad (90% CI Cmax jaoks on 78,64% kuni 133,52%; AUC0-inf jaoks 79.61% kuni 140.11%) võrreldes normaalse neerufunktsiooniga uuritavatega. Raske neerufunktsiooni kahjustusega patsiente ei ole uuritud.

Maksafunktsiooni kahjustus
Andmed, mis pärinevad uuringust maksafunktsiooni kahjustusega patsientidel, viitavad, et plasmakontsentratsioon (AUC0-inf) suurenes kerge ja mõõduka maksafunktsiooni kahjustusega uuritavatel vastavalt 81% ja 63% (90% CI AUC0-inf jaoks 121,44% kuni 270,34% kergetel ja 107,37% kuni 246,67% mõõdukatel). Raske maksafunktsiooni kahjustusega patsiente ei ole uuritud.

Rass
Puuduvad andmed, et otsustada rassist tulenevate FK erinevuste üle.

5.3	Prekliinilised ohutusandmed

Järgmised kõrvaltoimed ei ilmnenud kliinilistes uuringutes, kuid tekkisid loomkatsetes loomadele raviannustele sarnaste annuste manustamisel ning need võivad olla kliinilisel kasutamisel olulised:

Kuni 6-kuuse kestusega korduv toksilisuse uuringutes rottidel ja koertel olid toksilisusest mõjustatud organiteks gastrointestinaaltrakt, luuüdi, lümfikude, neerud, neerupealise ja reproduktiivtrakti koed. Nende leidude NOAEL (no observed adverse effect level) oli alla näidustatud raviannusega inimestel saavutatava kliinilise taseme.

Kabosantiniibil ei ole standardsete genotoksilisuse analüüsidega täheldatud mutageensuse ega klastogeensuse potentsiaali. Kabosantiniibi kartsinogeenset potentsiaali hinnati kahel liigil: rasH2 transgeensetel hiirtel ja Sprague-Dawley rottidel. Rottide kartsinogeensuse 2-aastases uuringus, olid kabosantiniibiga seotud kasvajalised leiud mõlemal sugupoolel healoomulise feokromotsütoomi esinemissageduse suuenemine, üksi või kombinatsioonis pahaloomulise feokromotsütoomiga/ /eerupealise säsi kompleksse pahaloomulise feokromotsütoomiga. Kasutati annuseid, mis olid tunduvalt väiksemad inimestele kavandatutest. Täheldatud uusmoodustiste kliiniline tähtsus rottidel ei ole kindel, kuid tõenäoliselt on see väike.
Kabosantiib ei olnud kartsinogeenne rasH2 transgeensetel hiirtel ka veidi suuremate annuste korral, kui inimestel raviks kasutatavad annused.

Rottide fertiilsuse uuringutega on näidatud isas- ja emasloomade vähenenud fertiilsust. Lisaks täheldati koertel hüpospermatogeneesi tasemetel, mis olid alla näidustatud raviannusega inimestel saavutatava kliinilise taseme.

Rottidel ja küülikutel teostati embrüofetaalse arengu uuringud. Rottidel põhjustas kabosantiniib implantatsioonijärgset tiinuse katkemist, looteödeemi, suulae-/huulelõhet, naha aplaasiat ja keerdus või rudimentaarset saba. Küülikutel põhjustas kabosantiniib muutusi loote pehmetes kudedes (vähenenud põrna suurus, väike või puuduv kopsu kesksagar) ja suurenenud väärarengute koguhulka. NOAEL oli embrüofetaalse toksilisuse ja teratogeensuse leidude puhul alla näidustatud raviannusega inimestel saavutatava kliinilise taseme.

Noortele rottidele (võrreldavad >2 aastat vanade lastega) esines kabosantiniibi manustamisel leukotsüütide parameetrite suurenemine, hematopoeesi vähenemine, puberteetiline/ebaküps emasloomade suguelundkond (ilma hilinenud tupe avanemiseta), hammaste ebanormaalsused, vähenenud luude mineraalide sisaldus ja tihedus, maksapigmentatsioon ja sapiteede hüperplaasia. Emakaga/munasarjadega seotud leiud ja vähenenud hematopoees osutusid mööduvateks, kuid toimed luulistele parameetritele ja maksapigmentatsioonile jäid püsima. Noorte rottide (võrreldavad <2 aastat vanade lastega) hindamist pole teostatud.


6.	FARMATSEUTILISED ANDMED

6.1	Abiainete loetelu

Kapsli sisu
Mikrokristalliline tselluloos
Naatriumkroskarmelloos
Naatriumtärklisglükolaat
Kolloidne veevaba ränidioksiid
Steariinhape

Kapsli kest
Želatiin
Must raudoksiid (E172) (ainult 20 mg kapslid)
Punane raudoksiid (E172) (ainult 80 mg kapslid)
Titaandioksiid (E171)

Trükivärv
Šellak
Must raudoksiid (E172)
Propüleenglükool

6.2	Sobimatus

Ei kohaldata.

6.3	Kõlblikkusaeg

3 aastat.

6.4	Säilitamise eritingimused

Hoida temperatuuril kuni 25ºC.

Hoida originaalpakendis, niiskuse eest kaitstult.

6.5	Pakendi iseloomustus ja sisu

PVC/PE/PCTFE-Al toestatud fooliumiga blistrid, suletud teisesesse paberümbrisesse. 

Blisterpakendid sisaldavad kas:
21 x 20 mg kapslit (7-päevane varu annustamiseks 60 mg päevas)
7 x 20 mg ja 7 x 80 mg kapslit (7-päevane varu annustamiseks 100 mg päevas) või
21 x 20 mg ja 7 x 80 mg kapslit (7-päevane varu annustamiseks 140 mg päevas)

28 päeva pakend sisaldab:
84 kapslit (4 blisterpakendit 21 x 20 mg kapsliga) (28-päevane varu annustamiseks 60 mg päevas)
56 kapslit (4 blisterpakendit: 7 x 20 mg kapsliga ja 7 x 80 mg kapsliga) (28-päevane varu annustamiseks 100 mg päevas)
112 kapslit (4 blisterpakendit: 21 x 20 mg kapsliga ja 7 x 80 mg kapsliga) (28-päevane varu annustamiseks 140 mg päevas)

6.6	Erihoiatused ravimpreparaadi hävitamiseks

Kasutamata ravimpreparaat või jäätmematerjal tuleb hävitada vastavalt kohalikele nõuetele.


7.	MÜÜGILOA HOIDJA

Ipsen Pharma
70 rue Balard
75015 Paris
Prantsusmaa 


8.	MÜÜGILOA NUMBER (NUMBRID)

EU/1/13/890/001	21 x 20 mg kapslit (7-päevane varu annustamiseks 60 mg päevas)
EU/1/13/890/002	7 x 20 mg ja 7 x 80 mg kapslit (7-päevane varu annustamiseks 100 mg päevas)
EU/1/13/890/003	21 x 20 mg ja 7 x 80 mg kapslit (7-päevane varu annustamiseks 140 mg päevas)
EU/1/13/890/004	84 kapslit (4 blisterpakendit 21 x 20 mg kapsliga) (28-päevane varu annustamiseks 60 mg päevas)
EU/1/13/890/005	56 kapslit (4 blisterpakendit: 7 x 20 mg kapsliga ja 7 x 80 mg kapsliga) (28-päevane varu annustamiseks 100 mg päevas)
EU/1/13/890/006	112 kapslit (4 blisterpakendit: 21 x 20 mg kapsliga ja 7 x 80 mg kapsliga) (28-päevane varu annustamiseks 140 mg päevas)


9.	ESMASE MÜÜGILOA VÄLJASTAMISE/MÜÜGILOA UUENDAMISE KUUPÄEV

Esmase müügiloa väljastamise kuupäev: 21. märts 2014 
Müügiloa viimase uuendamise kuupäev: 11. veebruar 2021


10.	TEKSTI LÄBIVAATAMISE KUUPÄEV


Täpne teave selle ravimpreparaadi kohta on Euroopa Ravimiameti kodulehel http://www.ema.europa.eu.


























II LISA

A.	RAVIMIPARTII KASUTAMISEKS VABASTAMISE EEST VASTUTAV TOOTJA

B.	HANKE- JA KASUTUSTINGIMUSED VÕI PIIRANGUD

C.	MÜÜGILOA MUUD TINGIMUSED JA NÕUDED

D.	RAVIMPREPARAADI OHUTU JA EFEKTIIVSE KASUTAMISE TINGIMUSED JA PIIRANGUD




A.	RAVIMIPARTII KASUTAMISEKS VABASTAMISE EEST VASTUTAV TOOTJA

Ravimipartii kasutamiseks vabastamise eest vastutava tootja nimi ja aadress

Catalent Germany Schorndorf GmbH
Steinbeisstr. 1 und 2
73614 Schorndorf
Saksamaa

Tjoapack Netherlands B.V.
Nieuwe Donk 9
4879 AC Etten-Leur
Holland

Ravimi trükitud pakendi infolehel peab olema vastava ravimipartii kasutamiseks vabastamise eest vastutava tootja nimi ja aadress.


B.	HANKE- JA KASUTUSTINGIMUSED VÕI PIIRANGUD

Piiratud tingimustel väljastatav retseptiravim ja eriretsepti alusel väljastatav ravim (vt I lisa: Ravimi omaduste kokkuvõte, lõik 4.2).


C. 	MÜÜGILOA MUUD TINGIMUSED JA NÕUDED 

· Perioodilised ohutusaruanded 

Nõuded asjaomase ravimi perioodiliste ohutusaruannete esitamiseks on sätestatud direktiivi 2001/83/EÜ artikli 107c punkti 7 kohaselt liidu kontrollpäevade loetelus (EURD loetelu) ja iga hilisem uuendus avaldatakse Euroopa ravimite veebiportaalis.


D.	RAVIMPREPARAADI OHUTU JA EFEKTIIVSE KASUTAMISE TINGIMUSED JA PIIRANGUD

· Riskijuhtimiskava

Müügiloa hoidja peab nõutavad ravimiohutuse toimingud ja sekkumismeetmed läbi viima vastavalt müügiloa taotluse moodulis 1.8.2 esitatud kokkulepitud riskijuhtimiskavale ja mis tahes järgmistele ajakohastatud riskijuhtimiskavadele.

Ajakohastatud riskijuhtimiskava tuleb esitada:
· Euroopa Ravimiameti nõudel;
· kui muudetakse riskijuhtimissüsteemi, eriti kui saadakse uut teavet, mis võib oluliselt mõjutada riski/kasu suhet, või kui saavutatakse oluline (ravimiohutuse või riski minimeerimise) eesmärk. 
































III LISA

PAKENDI MÄRGISTUS JA INFOLEHT

























A. PAKENDI MÄRGISTUS



VÄLISPAKENDIL PEAVAD OLEMA JÄRGMISED ANDMED

BLISTERPAKEND, annus 60 mg


1.	RAVIMPREPARAADI NIMETUS

COMETRIQ 20 mg kõvakapslid
kabosantiniib


2.	TOIMEAINE(TE) SISALDUS

Üks kõvakapsel sisaldab kabosantiniib-(S)-maleaati, mis vastab 20 mg kabosantiniibile.


3.	ABIAINED


4.	RAVIMVORM JA PAKENDI SUURUS

Kõvakapslid
20 mg
60 mg annus

Pakend annustamiseks 60 mg päevas
21 x 20 mg kapslid (7-päevane varu annustamiseks 60 mg päevas)
Üks 60 mg päevane annus koosneb kolmest hallist 20 mg kapslist.


5.	MANUSTAMISVIIS JA –TEE(D)

Suukaudne.
Enne ravimi kasutamist lugege pakendi infolehte.
Pakendi infoleht on pakendis.


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)

Kasutusjuhend
Võtke iga päev kõik ühes reas olevad kapslid ja ilma söögita (patsiendid peavad olema söömata vähemalt 2 tundi enne kuni 1 tund pärast kapslite võtmist). Märkige üles esimese annuse kuupäev.


1. Vajutage nupp sisse

[image: ]

2. Eemaldage paberist tagumine osa

[image: ]

3. Vajutage kapsel läbi fooliumi

[image: ]


8.	KÕLBLIKKUSAEG

EXP


9.	SÄILITAMISE ERITINGIMUSED

Hoida originaalpakendis, niiskuse eest kaitstult.
Hoida temperatuuril kuni 25ºC.


10.	ERINÕUDED KASUTAMATA JÄÄNUD RAVIMIPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE

Kasutamata ravimpreparaat või jäätmematerjal tuleb hävitada vastavalt kohalikele nõuetele.


11.	MÜÜGILOA HOIDJA NIMI JA AADRESS

Ipsen Pharma
70 rue Balard
75015 Paris
Prantsusmaa 


12.	MÜÜGILOA NUMBER (NUMBRID)

EU/1/13/890/001


13.	PARTII NUMBER

Lot 


14.	RAVIMI VÄLJASTAMISTINGIMUSED

Retseptiravim.


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)

COMETRIQ 20 mg
Annus 60 mg päevas


17.      AINULAADNE IDENTIFIKAATOR – 2D-vöötkood

Lisatud on 2D- vöötkood, mis sisaldab ainulaadset identifikaatorit.


18.      AINULAADNE IDENTIFIKAATOR – INIMLOETAVAD ANDMED

PC
SN
NN



VÄLISPAKENDIL PEAVAD OLEMA JÄRGMISED ANDMED

VÄLISPAKEND 28-PÄEVANE, annus 60 mg (BLUE BOX'IGA)


1.	RAVIMPREPARAADI NIMETUS

COMETRIQ 20 mg kõvakapslid
kabosantiniib


2.	TOIMEAINE(TE) SISALDUS

Üks kõvakapsel sisaldab kabosantiniib-(S)-maleaati, mis vastab 20 mg kabosantiniibile.


3.	ABIAINED


4.	RAVIMVORM JA PAKENDI SUURUS

60 mg annus

28 päeva pakend: 84 kapslit (4 blisterpakendit 21 x 20 mg kapsliga) (28-päevane varu annustamiseks 60 mg päevas).

Üks 60 mg päevane annus koosneb kolmest hallist 20 mg kapslist.


5.	MANUSTAMISVIIS JA –TEE(D)

Suukaudne.
Enne ravimi kasutamist lugege pakendi infolehte.


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)

Kasutusjuhendi lugemiseks vaadake blisterpakendit.


8.	KÕLBLIKKUSAEG

EXP


9.	SÄILITAMISE ERITINGIMUSED

Hoida originaalpakendis, niiskuse eest kaitstult.
Hoida temperatuuril kuni 25ºC.


10.	ERINÕUDED KASUTAMATA JÄÄNUD RAVIMIPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE

Kasutamata ravimpreparaat või jäätmematerjal tuleb hävitada vastavalt kohalikele nõuetele.


11.	MÜÜGILOA HOIDJA NIMI JA AADRESS

Ipsen Pharma
70 rue Balard
75015 Paris
Prantsusmaa 


12.	MÜÜGILOA NUMBER (NUMBRID)

EU/1/13/890/004	84 kapslit (4 blisterpakendit 21 x 20 mg kapsliga) (28-päevane varu annustamiseks 60 mg päevas)


13.	PARTII NUMBER 

Lot 


14.	RAVIMI VÄLJASTAMISTINGIMUSED

Retseptiravim.


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)

COMETRIQ 20 mg
Annus 60 mg päevas


17.      AINULAADNE IDENTIFIKAATOR – 2D-vöötkood

Lisatud on 2D- vöötkood, mis sisaldab ainulaadset identifikaatorit.


18.      AINULAADNE IDENTIFIKAATOR – INIMLOETAVAD ANDMED

PC
SN
NN



SISEPAKENDIL PEAVAD OLEMA JÄRGMISED ANDMED

BLISTERPAKEND 28-PÄEVANE, annus 60 mg (ILMA BLUE BOX'ITA)


1.	RAVIMPREPARAADI NIMETUS

COMETRIQ 20 mg kõvakapslid
kabosantiniib


2.	TOIMEAINE(TE) SISALDUS

Üks kõvakapsel sisaldab kabosantiniib-(S)-maleaati, mis vastab 20 mg kabosantiniibile.


3.	ABIAINED


4.	RAVIMVORM JA PAKENDI SUURUS

Kõvakapslid
20 mg
60 mg annus

21 x 20 mg kapslid (7-päevane varu annustamiseks 60 mg päevas). 28 päeva pakendi osa, ei müüda eraldi.

Pakend annustamiseks 60 mg päevas
Üks 60 mg päevane annus koosneb kolmest hallist 20 mg kapslist.


5.	MANUSTAMISVIIS JA –TEE(D)

Suukaudne.
Enne ravimi kasutamist lugege pakendi infolehte.
Pakendi infoleht on pakendis.


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)

Kasutusjuhend
Võtke iga päev kõik ühes reas olevad kapslid ja ilma söögita (patsiendid peavad olema söömata vähemalt 2 tundi enne kuni 1 tund pärast kapslite võtmist). Märkige üles esimese annuse kuupäev.


1. Vajutage nupp sisse

[image: ]

2. Eemaldage paberist tagumine osa

[image: ]

3. Vajutage kapsel läbi fooliumi

[image: ]


8.	KÕLBLIKKUSAEG

EXP


9.	SÄILITAMISE ERITINGIMUSED

Hoida originaalpakendis, niiskuse eest kaitstult.
Hoida temperatuuril kuni 25ºC.


10.	ERINÕUDED KASUTAMATA JÄÄNUD RAVIMIPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE

Kasutamata ravimpreparaat või jäätmematerjal tuleb hävitada vastavalt kohalikele nõuetele.


11.	MÜÜGILOA HOIDJA NIMI JA AADRESS

Ipsen Pharma
70 rue Balard
75015 Paris
Prantsusmaa 


12.	MÜÜGILOA NUMBER (NUMBRID)

EU/1/13/890/004	84 kapslit (4 blisterpakendit 21 x 20 mg kapsliga) (28-päevane varu annustamiseks 60 mg päevas)


13.	PARTII NUMBER

Lot 


14.	RAVIMI VÄLJASTAMISTINGIMUSED

Retseptiravim.


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)


17.      AINULAADNE IDENTIFIKAATOR – 2D-vöötkood


18.      AINULAADNE IDENTIFIKAATOR – INIMLOETAVAD ANDMED



VÄLISPAKENDIL PEAVAD OLEMA JÄRGMISED ANDMED

BLISTERPAKEND, annus 100 mg


1.	RAVIMPREPARAADI NIMETUS

COMETRIQ 20 mg kõvakapslid
COMETRIQ 80 mg kõvakapslid
kabosantiniib


2.	TOIMEAINE(TE) SISALDUS

Üks kõvakapsel sisaldab kabosantiniib-(S)-maleaati, mis vastab 20 mg või 80 mg kabosantiniibile.


3.	ABIAINED


4.	RAVIMVORM JA PAKENDI SUURUS

Kõvakapslid
20 mg ja 80 mg
100 mg annus

Pakend annustamiseks 100 mg päevas 
7 x 20 mg kapslid ja 7 x 80 mg kapslid (7-päevane varu annustamiseks 100 mg päevas)
Üks 100 mg päevane annus koosneb ühe halli 20 mg kapsli ja ühe oranži 80 mg kapsli kombinatsioonist.


5.	MANUSTAMISVIIS JA –TEE(D)

Suukaudne.
Enne ravimi kasutamist lugege pakendi infolehte.
Pakendi infoleht on pakendis.


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)

KasutusjuhendVõtke iga päev kõik ühes reas olevad kapslid ja ilma söögita (patsiendid peavad olema söömata vähemalt 2 tundi enne kuni 1 tund pärast kapslite võtmist). Märkige üles esimese annuse kuupäev.


1. Vajutage nupp sisse

[image: ]

2. Eemaldage paberist tagumine osa

[image: ]

3. Vajutage kapsel läbi fooliumi

[image: ]


8.	KÕLBLIKKUSAEG

EXP


9.	SÄILITAMISE ERITINGIMUSED

Hoida originaalpakendis, niiskuse eest kaitstult.
Hoida temperatuuril kuni 25ºC.


10.	ERINÕUDED KASUTAMATA JÄÄNUD RAVIMIPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE

Kasutamata ravimpreparaat või jäätmematerjal tuleb hävitada vastavalt kohalikele nõuetele.


11.	MÜÜGILOA HOIDJA NIMI JA AADRESS

Ipsen Pharma
70 rue Balard
75015 Paris
Prantsusmaa 


12.	MÜÜGILOA NUMBER (NUMBRID)

EU/1/13/890/002


13.	PARTII NUMBER

Lot 


14.	RAVIMI VÄLJASTAMISTINGIMUSED

Retseptiravim.


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)

COMETRIQ 20 mg
COMETRIQ 80 mg
Annus 100 mg päevas


17.      AINULAADNE IDENTIFIKAATOR – 2D-vöötkood

Lisatud on 2D- vöötkood, mis sisaldab ainulaadset identifikaatorit.


18.      AINULAADNE IDENTIFIKAATOR – INIMLOETAVAD ANDMED

PC
SN
NN



VÄLISPAKENDIL PEAVAD OLEMA JÄRGMISED ANDMED

VÄLISPAKEND 28-PÄEVANE, annus 100 mg (BLUE BOX'IGA)


1.	RAVIMPREPARAADI NIMETUS

COMETRIQ 20 mg kõvakapslid
COMETRIQ 80 mg kõvakapslid
kabosantiniib


2.	TOIMEAINE(TE) SISALDUS

Üks kõvakapsel sisaldab kabosantiniib-(S)-maleaati, mis vastab 20 mg või 80 mg kabosantiniibile.


3.	ABIAINED


4.	RAVIMVORM JA PAKENDI SUURUS

100 mg annus

28 päeva pakend: 56 kapslit (4 blisterpakendit: 7 x 20 mg kapsliga ja 7 x 80 mg kapsliga) (28-päevane varu annustamiseks 100 mg päevas).

Üks 100 mg päevane annus koosneb ühe halli 20 mg kapsli ja ühe oranži 80 mg kapsli kombinatsioonist.


5.	MANUSTAMISVIIS JA –TEE(D)

Suukaudne.
Enne ravimi kasutamist lugege pakendi infolehte.


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)

Kasutusjuhendi lugemiseks vaadake blisterpakendit.


8.	KÕLBLIKKUSAEG

EXP


9.	SÄILITAMISE ERITINGIMUSED

Hoida originaalpakendis, niiskuse eest kaitstult.
Hoida temperatuuril kuni 25ºC.


10.	ERINÕUDED KASUTAMATA JÄÄNUD RAVIMIPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE

Kasutamata ravimpreparaat või jäätmematerjal tuleb hävitada vastavalt kohalikele nõuetele.


11.	MÜÜGILOA HOIDJA NIMI JA AADRESS

Ipsen Pharma
70 rue Balard
75015 Paris
Prantsusmaa 


12.	MÜÜGILOA NUMBER (NUMBRID)

EU/1/13/890/005	56 kapslit (4 blisterpakendit: 7 x 20 mg kapsliga ja 7 x 80 mg kapsliga) (28-päevane varu annustamiseks 100 mg päevas)


13.	PARTII NUMBER 

Lot 


14.	RAVIMI VÄLJASTAMISTINGIMUSED

Retseptiravim.


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)

COMETRIQ 20 mg
COMETRIQ 80 mg
Annus 100 mg päevas


17.      AINULAADNE IDENTIFIKAATOR – 2D-vöötkood

Lisatud on 2D- vöötkood, mis sisaldab ainulaadset identifikaatorit.


18.      AINULAADNE IDENTIFIKAATOR – INIMLOETAVAD ANDMED

PC
SN
NN




SISEPAKENDIL PEAVAD OLEMA JÄRGMISED ANDMED

BLISTERPAKEND 28-PÄEVANE, annus 100 mg (ILMA BLUE BOX'ITA)


1.	RAVIMPREPARAADI NIMETUS

COMETRIQ 20 mg kõvakapslid
COMETRIQ 80 mg kõvakapslid
kabosantiniib


2.	TOIMEAINE(TE) SISALDUS

Üks kõvakapsel sisaldab kabosantiniib-(S)-maleaati, mis vastab 20 mg või 80 mg kabosantiniibile.


3.	ABIAINED


4.	RAVIMVORM JA PAKENDI SUURUS

Kõvakapslid
20 mg ja 80 mg
100 mg annus

7 x 20 mg kapslid ja 7 x 80 mg kapslid (7-päevane varu annustamiseks 100 mg päevas). 28 päeva pakendi osa, ei müüda eraldi.

Pakend annustamiseks 100 mg päevas 
Üks 100 mg päevane annus koosneb ühe halli 20 mg kapsli ja ühe oranži 80 mg kapsli kombinatsioonist.


5.	MANUSTAMISVIIS JA –TEE(D)

Suukaudne.
Enne ravimi kasutamist lugege pakendi infolehte.
Pakendi infoleht on pakendis.


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)

KasutusjuhendVõtke iga päev kõik ühes reas olevad kapslid ja ilma söögita (patsiendid peavad olema söömata vähemalt 2 tundi enne kuni 1 tund pärast kapslite võtmist). Märkige üles esimese annuse kuupäev.


1. Vajutage nupp sisse

[image: ]

2. Eemaldage paberist tagumine osa

[image: ]

3. Vajutage kapsel läbi fooliumi

[image: ]


8.	KÕLBLIKKUSAEG

EXP


9.	SÄILITAMISE ERITINGIMUSED

Hoida originaalpakendis, niiskuse eest kaitstult.
Hoida temperatuuril kuni 25ºC.


10.	ERINÕUDED KASUTAMATA JÄÄNUD RAVIMIPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE

Kasutamata ravimpreparaat või jäätmematerjal tuleb hävitada vastavalt kohalikele nõuetele.


11.	MÜÜGILOA HOIDJA NIMI JA AADRESS

Ipsen Pharma
70 rue Balard
75015 Paris
Prantsusmaa 


12.	MÜÜGILOA NUMBER (NUMBRID)

EU/1/13/890/005	56 kapslit (4 blisterpakendit: 7 x 20 mg kapsliga ja 7 x 80 kapsliga) (28-päevane varu annustamiseks 100 mg päevas)


13.	PARTII NUMBER

Lot 


14.	RAVIMI VÄLJASTAMISTINGIMUSED

Retseptiravim.


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)


17.      AINULAADNE IDENTIFIKAATOR – 2D-vöötkood


18.      AINULAADNE IDENTIFIKAATOR – INIMLOETAVAD ANDMED



VÄLISPAKENDIL PEAVAD OLEMA JÄRGMISED ANDMED

BLISTERPAKEND, annus 140 mg


1.	RAVIMPREPARAADI NIMETUS

COMETRIQ 20 mg kõvakapslid
COMETRIQ 80 mg kõvakapslid
kabosantiniib


2.	TOIMEAINE(TE) SISALDUS

Üks kõvakapsel sisaldab kabosantiniib-(S)-maleaati, mis vastab 20 mg või 80 mg kabosantiniibile.


3.	ABIAINED


4.	RAVIMVORM JA PAKENDI SUURUS

Kõvakapsel
20 mg ja 80 mg
140 mg annus

Pakend annustamiseks 140 mg päevas 
21 x 20 mg kapslid ja 7 x 80 mg kapslid (7-päevane varu annustamiseks 140 mg päevas)
Üks 140 mg päevane annus koosneb kolme halli 20 mg kapsli ja ühe oranži 80 mg kapsli kombinatsioonist.


5.	MANUSTAMISVIIS JA –TEE(D)

Suukaudne.
Enne ravimi kasutamist lugege pakendi infolehte.
Pakendi infoleht on pakendis.


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)

KasutusjuhendVõtke iga päev kõik ühes reas olevad kapslid ja ilma söögita (patsiendid peavad olema söömata vähemalt 2 tundi enne kuni 1 tund pärast kapslite võtmist). Märkige üles esimese annuse kuupäev.


1. Vajutage nupp sisse

[image: ]

2. Eemaldage paberist tagumine osa

[image: ]

3. Vajutage kapsel läbi fooliumi

[image: ]


8.	KÕLBLIKKUSAEG

EXP


9.	SÄILITAMISE ERITINGIMUSED

Hoida originaalpakendis, niiskuse eest kaitstult.
Hoidatemperatuuril kuni 25ºC.


10.	ERINÕUDED KASUTAMATA JÄÄNUD RAVIMIPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE

Kasutamata ravimpreparaat või jäätmematerjal tuleb hävitada vastavalt kohalikele nõuetele.


11.	MÜÜGILOA HOIDJA NIMI JA AADRESS

Ipsen Pharma
70 rue Balard
75015 Paris
Prantsusmaa 


12.	MÜÜGILOA NUMBER (NUMBRID)

EU/1/13/890/003


13.	PARTII NUMBER

Lot


14.	RAVIMI VÄLJASTAMISTINGIMUSED

Retseptiravim.


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)

COMETRIQ 20 mg
COMETRIQ 80 mg
Annus 140 mg päevas


17.      AINULAADNE IDENTIFIKAATOR – 2D-vöötkood

Lisatud on 2D- vöötkood, mis sisaldab ainulaadset identifikaatorit.


18.      AINULAADNE IDENTIFIKAATOR – INIMLOETAVAD ANDMED

PC
SN
NN



VÄLISPAKENDIL PEAVAD OLEMA JÄRGMISED ANDMED

VÄLISPAKEND 28-PÄEVANE, annus 140 mg (BLUE BOX'IGA)


1.	RAVIMPREPARAADI NIMETUS

COMETRIQ 20 mg kõvakapslid
COMETRIQ 80 mg kõvakapslid
kabosantiniib


2.	TOIMEAINE(TE) SISALDUS

Üks kõvakapsel sisaldab kabosantiniib-(S)-maleaati, mis vastab 20 mg või 80 mg kabosantiniibile.


3.	ABIAINED


4.	RAVIMVORM JA PAKENDI SUURUS

140 mg annus

28 päeva pakend: 112 kapslit (4 blisterpakendit: 21 x 20 mg kapsliga ja 7 x 80 mg kapsliga) (28-päevane varu annustamiseks 140 mg päevas).

Üks 140 mg päevane annus koosneb kolme halli 20 mg kapsli ja ühe oranži 80 mg kapsli kombinatsioonist.


5.	MANUSTAMISVIIS JA –TEE(D)

Suukaudne.
Enne ravimi kasutamist lugege pakendi infolehte.


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)

Kasutusjuhendi lugemiseks vaadake blisterpakendit.


8.	KÕLBLIKKUSAEG

EXP


9.	SÄILITAMISE ERITINGIMUSED

Hoida originaalpakendis, niiskuse eest kaitstult.
Hoidatemperatuuril kuni 25ºC.


10.	ERINÕUDED KASUTAMATA JÄÄNUD RAVIMIPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE

Kasutamata ravimpreparaat või jäätmematerjal tuleb hävitada vastavalt kohalikele nõuetele.


11.	MÜÜGILOA HOIDJA NIMI JA AADRESS

Ipsen Pharma
70 rue Balard
75015 Paris
Prantsusmaa 


12.	MÜÜGILOA NUMBER (NUMBRID)

EU/1/13/890/006	112 kapslit (4 blisterpakendit: 21 x 20 mg kapsliga ja 7 x 80 mg kapsliga) (28-päevane varu annustamiseks 140 mg päevas)


13.	PARTII NUMBER

Lot


14.	RAVIMI VÄLJASTAMISTINGIMUSED

Retseptiravim.


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)

COMETRIQ 20 mg
COMETRIQ 80 mg
Annus 140 mg päevas


17.      AINULAADNE IDENTIFIKAATOR – 2D-vöötkood

Lisatud on 2D- vöötkood, mis sisaldab ainulaadset identifikaatorit.


18.      AINULAADNE IDENTIFIKAATOR – INIMLOETAVAD ANDMED

PC

SISEPAKENDIL PEAVAD OLEMA JÄRGMISED ANDMED

BLISTERPAKEND 28-PÄEVANE, annus 140 mg (ILMA BLUE BOX'ITA)


1.	RAVIMPREPARAADI NIMETUS

COMETRIQ 20 mg kõvakapslid
COMETRIQ 80 mg kõvakapslid
kabosantiniib


2.	TOIMEAINE(TE) SISALDUS

Üks kõvakapsel sisaldab kabosantiniib-(S)-maleaati, mis vastab 20 mg või 80 mg kabosantiniibile.


3.	ABIAINED


4.	RAVIMVORM JA PAKENDI SUURUS

Kõvakapsel
20 mg ja 80 mg
140 mg annus

21 x 20 mg kapslid ja 7 x 80 mg kapslid (7-päevane varu annustamiseks 140 mg päevas). 28 päeva pakendi osa, ei müüda eraldi.

Pakend annustamiseks 140 mg päevas 
Üks 140 mg päevane annus koosneb kolme halli 20 mg kapsli ja ühe oranži 80 mg kapsli kombinatsioonist.


5.	MANUSTAMISVIIS JA –TEE(D)

Suukaudne.
Enne ravimi kasutamist lugege pakendi infolehte.
Pakendi infoleht on pakendis.


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas.


7.	TEISED ERIHOIATUSED (VAJADUSEL)

KasutusjuhendVõtke iga päev kõik ühes reas olevad kapslid ja ilma söögita (patsiendid peavad olema söömata vähemalt 2 tundi enne kuni 1 tund pärast kapslite võtmist). Märkige üles esimese annuse kuupäev.


1. Vajutage nupp sisse

[image: ]

2. Eemaldage paberist tagumine osa

[image: ]

3. Vajutage kapsel läbi fooliumi

[image: ]


8.	KÕLBLIKKUSAEG

EXP


9.	SÄILITAMISE ERITINGIMUSED

Hoida originaalpakendis, niiskuse eest kaitstult.
Hoidatemperatuuril kuni 25ºC.


10.	ERINÕUDED KASUTAMATA JÄÄNUD RAVIMIPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE

Kasutamata ravimpreparaat või jäätmematerjal tuleb hävitada vastavalt kohalikele nõuetele.


11.	MÜÜGILOA HOIDJA NIMI JA AADRESS

Ipsen Pharma
70 rue Balard
75015 Paris
Prantsusmaa 


12.	MÜÜGILOA NUMBER (NUMBRID)

EU/1/13/890/006	112 kapslit (4 blisterpakendit: 21 x 20 mg kapsliga ja 7 x 80 mg kapsliga) (28-päevane varu annustamiseks 140 mg päevas)


13.	PARTII NUMBER

Lot


14.	RAVIMI VÄLJASTAMISTINGIMUSED

Retseptiravim.


15.	KASUTUSJUHEND


16.	TEAVE BRAILLE’ KIRJAS (PUNKTKIRJAS)


17.      AINULAADNE IDENTIFIKAATOR – 2D-vöötkood


18.      AINULAADNE IDENTIFIKAATOR – INIMLOETAVAD ANDMED




 




















B. PAKENDI INFOLEHT

Pakendi infoleht: teave patsiendile

COMETRIQ 20 mg kõvakapslid
COMETRIQ 80 mg kõvakapslid
kabosantiniib


Enne ravimi võtmist lugege hoolikalt infolehte, sest siin on teile vajalikku teavet.

· Hoidke infoleht alles, et seda vajadusel uuesti lugeda.
· Kui teil on lisaküsimusi, pidage nõu oma arsti või apteekriga.
-	Ravim on välja kirjutatud üksnes teile. Ärge andke seda kellelegi teisele. Ravim võib olla neile kahjulik, isegi kui haigusnähud on sarnased.
· Kui teil tekib ükskõik milline kõrvaltoime, pidage nõu oma arstiga. Kõrvaltoime võib olla ka selline, mida selles infolehes ei ole nimetatud. Vt lõik 4.

Infolehe sisukord

1.	Mis ravim on COMETRIQ ja milleks seda kasutatakse
2.	Mida on vaja teada enne COMETRIQ’i võtmist
3.	Kuidas COMETRIQ’i võtta
4.	Võimalikud kõrvaltoimed
5.	Kuidas COMETRIQ’i säilitada
6.	Pakendi sisu ja muu teave


1.	Mis ravim on COMETRIQ ja milleks seda kasutatakse

Mis ravim on COMETRIQ

COMETRIQ on vähiravim, mis sisaldab toimeainena kabosantiniib-(S)-maleaati. See on ravim, mida kasutatakse medullaarse kilpnäärmevähi, haruldast tüüpi kilpnäärmevähi, mida ei saa kirurgiliselt eemaldada või mis on levinud teistesse kehaosadesse, raviks.

Kuidas COMETRIQ toimib 

COMETRIQ blokeerib retseptor-türosiinkinaasideks nimetatavate valkude tegevuse, mis on seotud uute rakkude kasvu ja veresoonte arenguga. Need valgud võivad esineda suurel määral kasvaja rakkudes ja  blokeerides nende toime, võib COMETRIQ aeglustada kiirust, millega kasvaja kasvab  ning aidata katkestada kasvajale vajalikku verevarustust. 

COMETRIQ võib medullaarse kilpnäärmevähi kasvu aeglustada või selle peatada. See võib aidata antud tüüpi vähiga seotud tuumoreid kahandada.


2.	Mida on vaja teada enne COMETRIQ’i võtmist

COMETRIQ’i ei tohi võtta
-	kui olete kabosantiniibi või selle ravimi mis tahes koostisosade (loetletud lõigus 6) suhtes allergiline.

Hoiatused ja ettevaatusabinõud

Enne COMETRIQ’i võtmist pidage nõu oma arsti või apteekriga, kui

- 	teil on kõrge vererõhk
-	teil on praegu või on varem olnud aneurüsm (veresooneseina laienemine ja nõrgenemine) või veresooneseina rebend;
-	teil on kõhulahtisus
-	teil on hiljuti esinenud veriköha või olulisi verejookse
-	teil on viimase kuu aja jooksul olnud operatsioone (või kui kirurgilised protseduurid on plaanis), sealhulgas stomatoloogilised protseduurid
-	te olete viimase 3 kuu jooksul saanud kiiritusravi
-	teil on põletikuline soolehaigus (näiteks Crohni tõbi või haavandiline koliit või divertikuliit);
-	teile on öeldud, et teie kasvaja on levinud teie hingamisteedesse või söögitorusse
-	teil on hiljuti esinenud veretrombe alajäsemetes, insulti või südameinfarkti
-	teil on südamepuudulikkus (võib hõlmata selliseid sümptome nagu õhupuudus, väsimus, minestamine, pahkluude ja jalgade turse)
-	te võtate südamerütmi kontrollivaid ravimeid, teil on aeglane südamelöögisagedus, teil on probleeme südamega või kaltsiumi, kaaliumi või magneesiumi tasemega veres
-	teil on maksa- või neeruhaigus.

Teatage oma arstile, kui milline tahes neist käib teie kohta. Te võite vajada nende seisundite ravi või teie arst võib otsustada muuta teie COMETRIQ’i annust või ravi üleüldse katkestada. Vt ka lõik 4 „Võimalikud kõrvaltoimed”.

Te peaksite ka oma hambaarstile ütlema, kui te võtate COMETRIQ’i. On oluline, et hoolitseksite COMETRIQ’i ravi ajal hästi suuhügieeni eest.

Lapsed ja noorukid

COMETRIQ ei ole lastele ega noorukitele soovitatav. COMETRIQ’i toimed noorematele kui 18‑aastastele inimestele ei ole teada.

Muud ravimid ja COMETRIQ

Teatage oma arstile või apteekrile, kui te võtate või olete hiljuti võtnud mis tahes muid ravimeid, sealhulgas käsimüügiravimid. Seda seetõttu, et COMETRIQ võib mõjutada mõningate teiste ravimite toimimist. Samuti võivad mõningad teised ravimid mõjutada COMETRIQ’i toimimist. See võib tähendada, et teie arstil on vaja muuta teie poolt võetavaid annuseid.

· Ravimid, millega ravitakse seeninfektsioone, nagu näiteks itrakonasool, ketokonasool ja posakonasool
· Ravimid, millega ravitakse bakteriaalseid infektsioone (antibiootikumid), nagu näiteks erütromütsiin, klaritromütsiin ja rifampitsiin
· Allergiaravimid, nagu näiteks feksofenadiin
· ravimeid, millage ravitakse stenokardiat (valu rinnus, mis tekib ebapiisava südame verevarustuse tõttu), nagu ranolasiin
· Ravimid, millega ravitakse epilepsiat või hooge, nagu näiteks fenütoiin, karbamasepiin ja fenobarbitaal
· Taimsed valmistised, mis sisaldavad liht-naistepuna (Hypericum perforatum) ja mida kasutatakse vahel depressiooni või depressioniga seotud seisundite, nagu näiteks ärevus, raviks
· Vere vedeldamiseks kasutatavad ravimid, nagu näiteks varfariin ja dabigatraaneteksilaat
· Kõrge vererõhu või muude südamehaiguste raviks kasutatavad ravimid, nagu näiteks aliskireen, ambrisentaan, digoksiin, talinolool ja tolvaptaan
· Diabeediravimid, nagu näiteks saksagliptiin ja sitagliptiin
· Ravimid, mida kasutatakse podagra ravimiseks, nagu näiteks kolhitsiin
· Ravimid, mida kasutatakse HIV-i või AIDS-i raviks, nagu näiteks ritonaviir, maravirok ja emtritsitabiin
· Ravimid, mida kasutatakse viirusinfektsioonide raviks, nagu näiteks efavirens
· Ravimid, mida kasutatakse, et vältida siiriku äratõuget (tsüklosporiin), ja tsüklosporiinil põhinevad raviskeemid reumatoidartriidi ja psoriaasi korral

Suukaudsed kontratseptiivid
Kui te võtate COMETRIQ’i, kasutades samal ajal suukaudseid kontratseptiive, võivad suukaudsed kontratseptiivid olla ebatõhusad. Te peaksite COMETRIQ’i võtmise ajal ja vähemalt 4 kuud pärast ravi lõpetamist kasutama ka barjäärkontratseptiivi (nt kondoom või diafragma).

COMETRIQ koos toiduga

Vältige selle ravimi kasutamise ajal greipfruuti sisaldavate toodete tarbimist, kuna need võivad tõsta COMETRIQ’i taset teie veres.

Rasedus, imetamine ja viljakus

Vältige COMETRIQ’i ravi ajal rasestumist. Kui teie või teie partner võib rasestuda, kasutage ravi ajal ja vähemalt 4 kuu jooksul pärast ravi lõpetamist tõhusaid rasestumisvastaseid vahendeid. Arutage oma arstiga, millised rasestumisvastased vahendid on teile COMETRIQ’i võtmise ajal sobilikud. Vt lõik 2.

Teavitage oma arsti, kui teie või teie partner rasestub või plaanib rasestuda ajal, mil teid ravitakse COMETRIQ’iga.

Teavitage oma arsti ENNE COMETRIQ’i võtmist, kui teie või teie partner kaalub või plaanib enne teie ravi lõppu last saada. On võimalus, et COMETRIQ’i ravi mõjutab teie viljakust.

Naised, kes võtavad COMETRIQ’i, ei tohi ravi ajal ja vähemalt 4 kuu jooksul pärast ravi lõppu imetada, kuna kabosantiniib ja/või selle metaboliidid võivad rinnapiima erituda ja teie last kahjustada.

Autojuhtimine ja masinatega töötamine

Olge auto juhtimisel ja masinatega töötamisel ettevaatlik. Pidage meeles, et ravi COMETRIQ’iga võib teid muuta väsinuks või nõrgaks.

COMETRIQ sisaldab naatriumi
Ravim sisaldab vähem kui 1 mmol (23 mg) naatriumi ühes kapslis, see tähendab põhimõtteliselt “naatriumivaba”.


3.	Kuidas COMETRIQ’i võtta

Võtke seda ravimit alati täpselt nii, nagu arst või apteeker on teile selgitanud. Kui te ei ole milleski kindel, pidage nõu oma arsti või apteekriga.

Te peaksite selle ravimi võtmist jätkama, kuni teie arst otsustab ravi lõpetada. Kui te kogete raskeid kõrvaltoimeid, võib teie arst otsustada muuta teie raviannust või lõpetada ravi varem, kui esialgu oli plaanitud. Teie arst otsustab, kas teie raviannus vajab kohendamist, eriti esimese kaheksa COMETRIQ’i ravinädala jooksul.

COMETRIQ’i tuleb võtta üks kord ööpäevas. Olenevalt annusest, mis teile välja kirjutati, on võetavate kapslite arvud järgmised:
· 140 mg (1 oranž 80 mg kapsel ja 3 halli 20 mg kapslit)
· 100 mg (1 oranž 80 mg kapsel ja 1 hall 20 mg kapsel)
· 60 mg (3 halli 20 mg kapslit)
Teie arst otsustab, milline annus on teie jaoks õige.

Teie kapslid on pakendatud väljakirjutamtud annuse järgi seatud blisterpakendite kujul. Iga blisterpakend sisaldab piisavalt kapsleid seitsme päeva (ühe nädala) jaoks. Teie kapslid on saadaval ka 28 päeva pakendina, mis sisaldab 4 blisterpakendis, igas pakendis seitsme päeva kapslid, piisavalt kapsleid 28 päevaks.

Võtke iga päev kõik ühes reas olevad kapslid. Lisateave blisterkaartide kohta, sealhulgas kui palju kapsleid te võtma peate ning kui palju on igas blisterkaardis kapsleid kokku, on toodud allpool lõigus 6. Et oma annuseid paremini meeles pidada, kirjutage kapslite kõrvale üles oma esimese annuse võtmise kuupäev. Et kapslid oma annuse jaoks kätte saada:

1. Vajutage nupp sisse




2. Eemaldage paberist tagumine osa



3. Vajutage kapsel läbi fooliumi
[image: ]



COMETRIQ’i ei tohi võtta koos toiduga. Te ei tohi midagi süüa vähemalt 2 tundi enne COMETRIQ’i võtmist ja 1 tund pärast ravimi võtmist. Neelake kapslid ükshaaval veega alla. Ärge avage neid.

Kui te võtate COMETRIQ’i rohkem kui ette nähtud
Kui te võtate rohkem COMETRIQ’i, kui teile on öeldud, teavitage otsekohe oma arsti või pöörduge kapslite ja selle infolehega haiglasse.

Kui te unustate COMETRIQ’i võtta
-	Kui teie järgmise annuseni on aega 12 tundi või rohkem, siis võtke vahelejäänud annus ära kohe, kui see teile meenub. Järgmine annus võtke tavapärasel ajal.
-	Kui teie järgmise annuseni on aega vähem kui 12 tundi, siis ärge võtke vahelejäänud annust. Järgmine annus võtke tavapärasel ajal.

Kui te lõpetate COMETRIQ’i kasutamise
Ravi lõpetamine võib lõpetada ravimi toime. Ärge lõpetage COMETRIQ kasutamist enne arstiga nõu pidamist. Kui teil on lisaküsimusi selle ravimi kasutamise kohta, pidage nõu oma arstiga.


4.	Võimalikud kõrvaltoimed

Nagu kõik ravimid, võib ka see ravim põhjustada kõrvaltoimeid, kuigi kõigil neid ei teki. Kui teil esineb kõrvaltoimeid, võib teie arst lasta teil COMETRIQ’i võtta väiksemas annuses. Teie arst võib teile kõrvaltoimete vastu määrata ka muid ravimeid.

Teavitage oma arsti otsekohe, kui te märkate ükskõik millist järgnevatest kõrvaltoimetest – te võite vajada kiireloomulist ravi:
· Sümptomid, mille hulka kuuluvad valu kõhus, iiveldus, oksendamine, kõhukinnisus või palavik. Need võivad olla gastrointestinaalse perforatsiooni, maos või sooltes tekkiva potentsiaalselt eluohtliku augu tunnused.
· Turse, valu kätes või jalgades või õhupuudustunne.
· Haav, mis ei parane.
· Vere oksendamine või köhimine, kusjuures veri võib olla helepunane või jahvatatud kohvi välimusega.
· Valu suus, hammastes ja/või lõuas, tursed või haavandid suus, tuimus või raskuse tunne lõuas või logisema hakkav hammas. Need võivad olla lõuas esineva luukahjustuse (osteonekroos) tunnused.
· Krambihood, peavalud, segasus või keskendumisraskused. Need võivad olla posterioorse pöörduva leukoentsefalopaatia sündroomi (PRES) tunnused. PRES-i esineb harva (vähem kui 1 inimesel 100-st).
· Raske kõhulahtisus, mis ei näi taanduvat.

Muude kõrvaltoimete hulka kuuluvad:

Väga sagedased kõrvaltoimed (võivad esineda rohkem kui 1 inimesel 10-st)

· Maoärritus, sealhulgas kõhulahtisus, iiveldus, oksendamine, kõhukinnisus, seedehäired ja kõhuvalu
· Neelamisraskused
· Vill, käte või jalataldade valu, naha lööve või punetus, kuiv nahk 
· Langenud söögiisu, kaalukaotus, muutunud maitsetundlikkus
· Väsimus, nõrkus, peavalu, pearinglus
· Juuksevärvi muutused (helenemine), juuksekaotus
· Hüpertensioon (vererõhu tõusmine)
· Suu või kurgu punetus, turse või valu, rääkimisraskused, kähedus
· Muutused vereanalüüsides, millega jälgitakse üldist tervislikku seisundit ja maksanäitajaid, elektrolüütide (nagu magneesium, kaltsium või kaalium) madal tase
· Trombotsüütide arvu vähenemine
· Liigesevalu, lihasspasmid
· Suurenenud lümfisõlmed
· Valu kätes ja käelabades ning jalgades ning jalalabades

Sagedased kõrvaltoimed (võivad esineda kuni 1 inimesel 10-st)

· Ärevus, depressioon, segasus
· Üldine valu, rinna- või lihasvalu, kõrvavalu, helid kõrvus
· Jäsemete nõrkus või vähenenud tundlikkus või surisemine
· Külmavärinad, värinad
· Dehüdratatsioon
· Kõhu- või pankreasepõletik
· Huulte ja suunurkade põletik
· Juuksejuurte põletik, akne, villid (muudel kehaosadel kui käed või jalad)
· Tursed näol ja teistel kehaosadel
· Maitsetundlikkuse kadumine või muutus
· Hüpotensioon (vererõhu langemine)
· Kodade virvendus (kiire ja ebakorrapärane südame löömine)
· Naha helendumine, naastuline nahk, ebatavaliselt kahvatu nahk
· Ebanormaalne karvakasv
· Hemorroidid
· Kopsupõletik (kopsupõletik)
· Valu suus, hammastes ja/või lõuas, tursed või haavandid suus, tuimus või raskuse tunne lõuas või logisema hakkav hammas
· Vähenenud kilpnäärme aktiivsus; sümptomid võivad sisaldada väsimust, kaalutõusu, kõhukinnisust, naha tundumist jaheda ja kuivana
· Vere valgeliblede arvu vähenemine
· Fosfaatide sisalduse vähenemine veres
· Rebend või auk maos või sooltes, päraku põletik või rebend, kopsu või trahhea (hingamistee) verejooks
· Seedesüsteemi rebend või ebanormaalne kudedevaheline ühendus; sümptomite hulka võivad kuuluda tugev või püsiv kõhuvalu
· Ebanormaalne kudedevaheline ühendus trahheas (hingamistee), söögitorus või kopsudes
· Abstsess (mäda kogunemine koos turse ja põletikuga) kõhus või vaagnapiirkonnas või hammastes/igemetes.
· Veretrombid veresoontes ja kopsudes
· Ajuinsult
· Südamepuudulikkus (võib hõlmata selliseid sümptome nagu õhupuudus, väsimus, minestamine, pahkluude ja jalgade turse)
· Naha, suu või suguelundite seeninfektsioon
· Raskesti paranevad haavad
· Valgud või veri uriinis, sapikivid, valulik urineerimine
· Hägustunud nägemine
· Bilirubiini taseme tõus veres (mis võib viia ikteruseni / kollase naha või silmadeni)
· Valkude taseme langus veres (albumiin)
· Muutused neerufunktsioonianalüüsides (vere kreatiniini taseme suurenemine)
· Verevalgu lipaasi taseme suurenemine 

Aeg-ajalt kõrvaltoimed (võivad esineda 1 inimesel 100-st)

· Söögitorupõletik; sümptomite hulka võivad kuuluda kõrvetised, rinnavalu, iiveldus, muutunud maitsetundlikkus, puhitus, röhitsused ja seedehäired
· Kopsuinfektsioon või põletik, kopsu kollaps
· Nahahaavandid, tsüstid, punased laigud näol või reitel
· Näovalu
· Muutused analüüsides, millega määratakse vere hüübivust või vererakke
· Lihaste koordinatsiooni kadu, skeletilihaste kahjustus
· Tähelepanu kaotus, teadvuse kaotus, muutused kõnes, deliirium, ebanormaalsed unenäod
· Valu rinnus arterite ummistumise tõttu, kiire südame löögisagedus
· Maksakahjustus, neerupuudulikkus
· Halvenenud kuulmine
· Silmapõletik, kataraktid
· Verehüüve/emboolia, mis on liikunud läbi arterite ja põhjustanud ummistuse
· Menstruatsiooni peatumine, veritsus tupest
· Seisund, mida nimetatakse posterioorseks pöörduvaks entsefalopaatia sündroomiks (PPES), mille sümptomite hulka kuuluvad näiteks krambihood, peavalud, segasus ja keskendumisraskused
· Märkimisväärne vererõhu tõus (hüpertensiivne kriis)
· Kokku kukkunud kops, mille puhul õhk jääb kopsude ja rindkere vahelisse ruumi põhjustades hingeldust (pneumotooraks).

Teadmata (kõrvaltoimed, mille esinemissagedus on teadmata)
· Südameinfarkt
· Veresooneseina laienemine ja nõrgenemine või rebend (aneurüsmid ja arteridissektsioonid)
· Nahas olevate veresoonte põletik (kutaanne vaskuliit).

Kõrvaltoimetest teatamine
Kui teil tekib ükskõik milline kõrvaltoime, pidage nõu oma arsti või apteekriga. Kõrvaltoime võib olla ka selline, mida selles infolehes ei ole nimetatud. Kõrvaltoimetest võite ka ise teatada riikliku teavitussüsteemi (vt V lisa) kaudu. Teatades aitate saada rohkem infot ravimi ohutusest.


5.	Kuidas COMETRIQ’i säilitada

Hoidke seda ravimit laste eest varjatud ja kättesaamatus kohas.

Ärge kasutage seda ravimit pärast kõlblikkusaega, mis on märgitud blisterkaardil pärast kuupäev PP.KK.AAAA. Kõlblikkusaeg viitab selle kuu viimasele päevale.

Hoida temperatuuril kuni 25ºC. Hoida originaalpakendis, niiskuse eest kaitstult.

Ärge visake ravimeid kanalisatsiooni ega olmejäätmete hulka. Küsige oma apteekrilt, kuidas hävitada ravimeid, mida te enam ei kasuta. Need meetmed aitavad kaitsta keskkonda.


6.	Pakendi sisu ja muu teave

Mida COMETRIQ sisaldab

Toimeaine on kabosantiniib-(S)-maleaat.

COMETRIQ 20 mg kõvakapslid sisaldavad kabosantiniib-(S)-maleaati, mis vastab 20 mg kabosantiniibile.
COMETRIQ 80 mg kõvakapslid sisaldavad kabosantiniib-(S)-maleaati, mis vastab 80 mg kabosantiniibile.

Teised koostisosad on:

· Kapsli sisu: mikrokristalliline tselluloos, naatriumkroskarmelloos, naatriumtärklisglükolaat, kolloidne veevaba ränidioksiid ja steariinhape
· Kapsli ümbris: želatiin ja titaandioksiid (E171)
· 20 mg kapslid sisaldavad ka musta raudoksiidi (E172)
· 80 mg kapslid sisaldavad ka punast raudoksiidi (E172) 
· Trükivärv: šellaki glasuur, must raudoksiid (E172) ja propüleenglükool

Kuidas COMETRIQ välja näeb ja pakendi sisu
COMETRIQ 20 mg kõvakapslid on hallid ning nende ühel küljel on märgistus „XL184 20mg”.
COMETRIQ 80 mg kõvakapslid on oranžid ning nende ühel küljel on märgistus „XL184 80mg”.

COMETRIQ-i kõvakapslid on pakendatud blisterpakenditesse, mis on jaotatud vastavalt väljakirjutatud annusele. Iga blisterpakend sisaldab piisavalt ravimit 7 päevaks. Iga blisterpakendi rida sisaldab päevast annust.

Annusele 60 mg päevas vastav blisterpakend sisaldab kahtekümmet ühte 20 mg kapslit kokku 7 päevaks. Igapäevane annus on paigutatud ühte ritta ning koosneb kolmest 20 mg kapslist:

[image: ]= 60 mg

kolm halli 20 mg 

Annusele 100 mg päevas vastav blisterpakend sisaldab seitset 80 mg kapslit ja seitset 20 mg kapslit kokku 7 päevaks. Igapäevane annus on paigutatud ühte ritta ning koosneb ühest 80 mg kapslist ja ühest 20 mg kapslist:

[image: ]= 100 mg

	üks oranž 80 mg + üks hall 20 mg 

Annusele 140 mg päevas vastav blisterpakend sisaldab seitset 80 mg kapslit ja kahtekümmet ühte 20 mg kapslit kokku 7 päevaks. Igapäevane annus on paigutatud ühte ritta ning koosneb ühest 80 mg kapslist ja kolmest 20 mg kapslist:

[image: ]= 140 mg

	üks oranž 80 mg + kolm halli 20 mg

COMETRIQ-i kõvakapslid on saadaval ka 28 päeva pakenditena:
	84 kapslit (4 blisterpakendit 21 x 20 mg kapsliga) (annustamiseks 60 mg päevas)
56 kapslit (4 blisterpakendit 7 x 20 mg kapsliga ja 7 x 80 mg kapsliga) (annustamiseks 100 mg päevas)
	112 kapslit (4 blisterpakendit 21 x 20 kapsliga ja 7 x 80 mg kapsliga) (annustamiseks 140 mg päevas)

Kõik 28 päeva pakendid sisaldavad piisavalt ravimit 28 päevaks.

Müügiloa hoidja

Ipsen Pharma
70 rue Balard
75015 Paris
65 quai Georges Gorse
92100 Boulogne-Billancourt 
Prantsusmaa 

Tootja

Catalent Germany Schorndorf GmbH
Steinbeisstr. 1 und 2
73614 Schorndorf
Saksamaa

Tjoapack Netherlands B.V.
Nieuwe Donk 9
4879 AC Etten-Leur
Holland


Lisaküsimuste tekkimisel selle ravimi kohta pöörduge palun müügiloa hoidja kohaliku esindaja poole.

	België/Belgique/Belgien, Luxembourg/Luxemburg
	Italia

	Ipsen NV 
	Ipsen SpA

	België /Belgique/Belgien
	Tel: + 39 02 39 22 41

	Tél/Tel: + 32 9 243 96 00
	

	
	

	France
	Latvija 

	Ipsen Pharma
	Ipsen Pharma representative office

	Tél: + 33 1 58 33 50 00
	Tel: +371 67622233

	
	

	България, Slovenija
	Hrvatska   

	Biomapas UAB  
	Biomapas Zagreb d.o.o.

	Литва, Litva  
	Tel: +385 17 757 094  

	Tel: +370 37 366307
	

	
	

	Česká republika
Ipsen Pharma, s.r.o
	Lietuva 
Ipsen Pharma SAS Lietuvos filialas

	Tel: + 420 242 481 821
	Tel. + 370 700 33305

	
	

	
	

	
	

	Danmark, Norge, Suomi/Finland, Sverige, Ísland
	Magyarország

	Institut Produits Synthèse (IPSEN) AB
Sverige/Ruotsi/Svíþjóð
	Ipsen Pharma Hungary Kft. 
Tel.: +361 555 5930

	Tlf/Puh/Tel/Sími: +46 8 451 60 00
	

	
	

	Deutschland, Österreich
	Nederland

	Ipsen Pharma GmbH 
	Ipsen Farmaceutica B.V. 

	Deutschland
Tel.: +49 89 2620 432 89
	Tel: + 31 (0) 23 554 1600


	
	

	Eesti
	Polska

	Centralpharma Communications OÜ
	Ipsen Poland Sp. z o.o. 

	Tel: +372 60 15 540
	Tel.: + 48 (0) 22 653 68 00

	
	

	Ελλάδα, Κύπρος, Malta
	Portugal

	Ipsen Μονοπρόσωπη EΠΕ
	Ipsen Portugal - Produtos Farmacêuticos S.A. 

	Ελλάδα/Greece
	Tel: + 351 21 412 3550

	Τηλ: + 30 210 984 3324
	

	
	

	España
	România

	Ipsen Pharma, S.A.
	Ipsen Pharma România SRL

	Tel: + 34 936 858 100
	Tel: + 40 21 231 27 20

	
	

	Ireland, United Kingdom (Northern Ireland)
	Slovenská republika

	Ipsen Pharmaceuticals Limited 
	Ipsen Pharma

	Tel: + 44 (0)1753 62 77 77
	Tel: + 420 242 481 821

	
	



Infoleht on viimati uuendatud 


Muud teabeallikad

[bookmark: _Hlt147140100][bookmark: _Hlt147140101]Täpne teave selle ravimi kohta on Euroopa Ravimiameti kodulehel: http://www.ema.europa.eu.

